8 Jenis Ubat Batuk Boleh Beli Di Farmasi Tanpa Preskripsi Doktor, Elak Batuk Anak Lebih Teruk

Kegusaran pasti akan dirasai ibu bapa apabila anak mereka mula mengalami batuk-batuk, melihatkan ketidakselesaan si anak akan membuatkan para ibu bapa ingin segera mencari jalan penyelesaian dan pastinya solusi paling mudah adalah dengan mendapatkan ubat batuk di kedai atau farmasi yang berdekatan selain daripada merujuk kepada doktor.
Namun, tahukah anda? Terdapat pelbagai jenis ubat batuk yang terdapat di pasaran dan tidak semua ubat batuk sesuai untuk diberikan kepada si kecil kerana setiap ubat tersebut bertindak secara berbeza bergantung kepada jenis batuk yang dialami oleh anak-anak anda. Dr. Ahmad Samhan menerusi laman Facebooknya telah berkongsikan mengenai jenis- jenis batuk serta pelbagai ubat batuk yang boleh didapatkan berdasarkan masalah batuk yang dialami.

Jangan salah bagi ubat batuk pada anak,nanti batuk makin teruk!Batuk dan selesema merupakan satu mekanisme pertahanan diri badan untuk membantu dalam proses pengeluaran kahak secara semula jadi. Gejala batuk dan selesema amat sinonim dalam kalangan kanak-kanak. Situasi ini akan menimbulkan rasa kebimbangan dalam kalangan ibu bapa dan mereka akan cuba mendapatkan rawatan bagi mengembalikan keselesaan dan keceriaan anak-anak.

Disini saya kongsikan jenis-jenis ubat yang boleh di beli di farmasi tanpa preskripsi doktor. Sebelum beli,sekurang-kurangkan mak ayah tahu jenis ubat mana yang sepatutnya beli. Jangan pula batuk berkahak dibeli ubat batuk menghalang kahak keluar. Ini silap! Untuk kanak- kanak bawah dua tahun, senang sahaja formula ubat batuknya : TIADA UBAT BATUK UNTUK KANAK KANAK KURANG DARI 2 TAHUN.

JENIS-JENIS BATUK
– Batuk Berkahak
Kahak adalah lendiran pekat yang dihasilkan oleh mukosa dalam hidung, mulut, tekak. Kalau kita sihat, lendiran ini ada juga, cuma ia cair. Jika ada iritasi pada mukosa, seperti bendasing, perengsa, atau jangkitan tertentu di kerongkong serta di paru-paru, maka lendiran ini boleh dihasilkan lebih banyak atau lebih pekat dan dipanggil kahak. Kehadiran kahak ini buat tekak tidak selesa, maka tercetus refleks batuk untuk membuangnya.
– Batuk Kering (Tak Berkahak)
Ada juga batuk yang tidak berkahak. Seringkali batuk jenis ini disebabkan oleh rasa tekak gatal atau kering. Ini biasanya tanda-tanda jangkitan tekak (laryngitis /pharingitis /tonilitis). Adakalanya pula batuk kering disebabkan oleh salur pernafasan menjadi sempit, contohnya ketika serangan asma atau terdedah kepada habuk, jerebu dan bahan kimia dan asap merokok.
8 JENIS UBAT BATUK KANAK-KANAK MAK AYAH BOLEH BELI DI FARMASI
1. EXPECTORANT

Kegunaan: Digunakan untuk batuk yang berkahak (productive cough)
Cara bertindak: Ia akan mencairkan mukus nipis di kawasan salur pernafasan dan memudahkan kahak untuk dikeluarkan ketika batuk.
Contoh ubat: Rhinatiol, Bisolvon, Mucolix
2. ANTITUSSIVE

Kegunaan: digunakan untuk batuk kering (tidak berkahak)
Cara bertindak: ubat ini akan mengurangkan batuk dengan menghalang reflex batuk. Seterusnya seseorang itu akan berhenti batuk kerana kurang rangsangan untuk batuk.
Contoh ubat: Dextromethorphan, Pholcodeine, Syrup Tussidex Forte
3. MUCOLYTIC

Kegunaan: Jenis ubat batuk kategori ini adalah untuk batuk berkahak. Batuk yang bermula jauh dari dalam paru-paru kerana mukus (kahak) yang tebal.
Cara bertindak: Ubat kategori ini akan memutuskan jaringan mukus agar menjadi lebih longgar dan mudah untuk keluar apabila batuk.
Contoh Ubat : Ambroxol,Acetycysteine
4. HERBAL BASED

Kegunaan: digunakan secara traditional untuk melegakan selsema,batuk,sakit tekak,iritasi kerongkong dan mengurangkan kahak.
Contoh ubat: prospan, cap ibu dan anak,hurix,woods
5. ANTI-ASTHMATIC (UBAT LELAH)

Kegunaan: Jangkitan pada salur pernafasan boleh menghasil menyebabkan salur pernafasan menyempit seperti reaksi asma, dan mencetuskan batuk.
Cara bertindak: Ubat lelah akan melegakan kesempitan salur pernafasan, mengurangkan bengkak pada mukosa, hentikan penghasilan mukosa berlebihan.
Contoh ubat: Salbutamol, Bricanyl, Salmodil
6. DECONGESTANT (UBAT SELSEMA)

Kegunaan: sesuai untuk melegakan batuk yang disebabkan oleh hingus yang mengalir ke belakang tekak(post-nasal drip),melegakan selsema dan hidung tersumbat.
Cara bertindak: membantu mengurangkan pembengkakan membran mukus hidung.
Contoh ubat: Iliadin, Pseudoephedrine
7. ANTI HISTAMINE

Kegunaan: sesuai untuk mengurangkan penghasilan hingus dan batuk tak berkahak.
Cara bertindak: merencat penghasilan histamin yang menyebabkan saluran darah jadi kembang di bahagian hidung seterusnya lebih banyak mukus(hingus) dihasilkan. Dapat menembusi penghalang otak(blood brain barrier) dan merencat pusat batuk(cough centre).
Contoh: Diphenhydramine, Promethazine, Chlorpheniramine
8. Ubat Batuk Gabungan

Kombinasi dua jenis ubat batuk dalam satu botol untuk memberi kesan yang lebih bagus.
Contoh:
Sedilix DM ialah kombinasi Antitussive ( Dextromehorphan ) + Antihistamine ( Promethazine) + Decongestant(Pseudoephedrine)
Mucoprom ialah kombinasi antihistamine ( Promethazine) + expectorant ( Carbocysteine)
Cough-en ialah kombinasi Antitussive ( Dextromehorphan)+ Decongestant(Pseudoephedrine)
RAWATAN BATUK DAN SELSEMA UNTUK ANAK KURANG 2 TAHUN

Menurut Food and Drugs Administration (FDA), ubat batuk dan selesema tidak harus diberikan kepada kanak-kanak di bawah umur 2 tahun kerana ia berisiko menyebabkan sesak nafas,sawan dan sehingga boleh membawa maut.
1. Menggunakan ubat titisan atau semburan hidung yang mengandungi garam laut (normal saline atau sodium chloride 0.9%). Ubat ini boleh mengurangkan gejala hidung tersumbat dengan mengekalkan kelembapan rongga hidung.
2. Menggunakan nasal spray(Sterimar-baby) yang berasaskan air laut/sea water (Isotonik). Semburan air laut ini bersifat neutral dan mampu melegakan hidung bayi yang tersumbat.
3. Penggunaan alat penyembur kelembapan (Mist Humidifier) di bilik anak untuk menambahkan sedikit kelembapan pada udara juga boleh memberi kelegaan kepada hidung yang tersumbat dan kesukaran untuk bernafas.
4. Menggunakan alat picagari bulb untuk menyedut lendir atau mukus keluar daripada rongga hidung.
5. Memastikan pesakit minum air secara kerap untuk menggalakkan penghidratan badan.
BILA PERLU BERJUMPA DOKTOR?

1. Bila batuk tidak berkurang selepas 3 hari. Batuk yang berpanjangan boleh menandakan masalah serius seperti tuberkulosis(TB) serta bronkoetasis.
2. Kahak terlalu pekat, banyak dan berubah warna kepada hijau atau kuning menunjukkan jangkitan kuman yang memerlukan antibiotik.
3. Batuk sehingga sesak dada. Asma, jangkitan paru-paru, paru-paru berair, dan lemah jantung boleh akibatkan sesak dada.
4. Bunyi batuk lain daripada biasa. Bunyi kokol disebabkan Pertusisis. Batuk menyalak (barking) disebabkan oleh Diptheria.
Jika rawatan di rumah tidak mujarab, jangan tunggu lama untuk jumpa doktor. Tidak semua batuk perlukan antibiotik kerana tidak semua batuk disebabkan jangkitan bakteria.
Sumber: Dr. Ahmad Samhan


7 Jenis Ubat Batuk Di Farmasi Ikut Jenis Batuk Yang Kita Alami, Baru Cepat Sembuh

Setelah dua tahun kita terpaksa berdepan dengan gelombang Covid-19 yang bukan sahaja melanda negara, malah seluruh dunia. Walaupun berlaku penurunan dalam jangkitan kes, namun mudah untuk kita berdepan dengan jangkitan virus penyakit lain yang semakin berleluasa juga.
Seperti sekarang, ramai dalam kalangan kita yang dah terkena penyakit seperti Influenza dan dikatakan ‘musim’ kepada demam, selesema dan batuk. Oleh itu, bila anda berkunjung ke farmasi pastikan anda meminta jenis ubat yang betul supaya sakit dapat sembuh dalam jangka masa yang cepat.

Baca juga: Serangga Masuk Telinga, Nak Kena Buat Apa Ni?
Ada 2 jenis batuk yang selalu kita alami:
Bila kita walk in ke farmasi untuk membeli ubat batuk, pastikan sebelum membeli kita tahu jenis batuk yang kita alami supaya senang mendapatkan ubat yang sesuai.

1. Batuk kering
Tanda-tanda: Tiada kahak, gatal tekak, suara bertukar jadi garau dan boleh buat hilang suara
Punca: Jangkitan virus di tekak, asma/lelah, habuk/jerebu/bahan kimia/asap rokok dan kesan sampingan ubat
2. Batuk basah
Tanda-tanda: Berkahak, rasa sesak dada bila batuk
Punca: Jangkitan bakteria di tekak, pneumonia atau post-nasal drip
Jenis ubat untuk rawat batuk
1. Expectorant (penyingkir kahak)

Sesuai untuk batuk berkahak
Contoh ubat: DCM Expectorant, Mucolix
2. Antitussive (penghenti batuk)
Sesuai untuk batuk kering tanpa kahak.
Contoh ubat: Copastin, Rasitin
3. Anti-asthmatics (batuk lelah)

Sesuai untuk korang yang mengalami batuk lelah, terutamanya batuk pada sebelah malam.
Contoh ubat: Ventolin, Salmodil
4. Mucolytics (cair kahak)

Untuk mencairkan kahak pekat supaya senang dikeluarkan dan melegakan batuk.
Contoh ubat: Bromhexine, Stenac
5. Decongestant (ubat selesema)

Sesuai untuk melegakan batuk yang disebabkan oleh hingus yang mengalir ke belakang tekak (post-nasal drip), melegakan batuk, selesema dan hidung tersumbat.
Contoh ubat: Cough-EN, Sedilix
6. Antibiotik

Sekiranya batuk melebihi tiga hari beserta kahak hijau/kuning (perlu slip doktor jika ingin mendapatkan antibiotik di farmasi luar)
7. Lozenge

Untuk menghilangkan kegatalan tekak yang menyebabkan batuk.
Contoh ubat: Difflam, Strepsils, Sobenz
Selain daripada ubat-ubat batuk yang terkawal seperti ini, terdapat juga ubat batuk herba atau tradisional yang boleh menghilangkan batuk. Anda mesti familiar dengan Prospan, Ubat Batuk Cap Kelapa Laut Afrika, Ubat Batuk Cap Ibu & Anak, Ubat Batuk Hurix’s dan macam-macam lagi kan, jadi ubat-ubat ini juga boleh digunakan untuk merawat gejala batuk yang dihadapi.
Kalau dah habis sebotol tapi masih juga tak ok baik terus jumpa doktor untuk rawatan susulan. Manalah tau kot ada masalah lain. Sebaiknya, dapatkan juga nasihat daripada pakar.
Baca juga: Farmasi Najwa Pusat Bandar


‘Home Schooling’ Bukan Hanya Untuk Golongan Elit

Home schooling telah lama dipraktikkan di negara-negara maju seperti Amerika Syarikat, Australia dan Britain. Biasanya kita hanya mendengar tentang home schooling ini dipraktikkan oleh golongan atasan dan selebriti, bukan? Tapi, tahukah anda, home schooling ini juga sesuai untuk anak-anak yang tidak begitu cemerlang dalam pelajaran di sekolah?
Pada dasarnya, tujuan utama home schooling ini adalah untuk menghapuskan keciciran dalam pendidikan. Ianya lebih tertumpu kepada kanak-kanak yang mempunyai masalah kesihatan kronik yang menyukarkan mereka bersekolah di sekolah biasa. Di Malaysia, Kementerian Pendidikan Malaysia telah menguatkuasakan home schooling sejak tahun 2003 dengan meletakkan syarat-syarat tertentu.

Kini, home schooling mula menjadi pilihan ibu bapa yang inginkan anak-anak mereka belajar di bawah pengawasan mereka atau tenaga pengajar yang dipercayai.  Ibu bapa dan pengajar berperanan menjadi guru di rumah untuk mengajar anak-anak mereka mengikut modul yang sesuai untuk mendidik anak-anak mereka, seiring dengan kurikulum pendidikan Malaysia.
3 Kategori Home Schooling
Tidak terhad kepada belajar sendirian di rumah, sebenarnya terdapat 3 kategori home schooling yang boleh dijumpai di negara kita:

1. Kanak-kanak yang diajar oleh ibu bapa sendiri

2. Sekumpulan kanak-kanak yang diajar oleh ibu bapa mereka bersama-sama di satu tempat yang tidak formal
3. Pusat pendidikan formal yang menggunakan metodologi dan silibus home schooling. Contohnya, Primrose Hill Active Learning di Avenue K, KLCC
Kelebihan ‘Home Schooling’
Bagi ibu bapa yang masih mencari-cari info mengenai home schooling, mungkin kebaikan ini berguna untuk dijadikan sandaran sebelum memilih untuk mengajar anak mereka sendiri di rumah.

1. Suasana santai
Bersekolah di rumah lebih menyeronokkan kepada anak-anak dari segi aktiviti dan tempat pembelajaran kerana persekitaran yang santai dan tidak formal. Tidak terhad setakat di rumah, persekitaran pembelajaran boleh diubah-ubah mengikut kesesuaian masa dan tempat.
Aktiviti yang dilakukan juga boleh dipelbagaikan sesuai dengan objektif yang ingin dicapai dalam pengajaran yang disampaikan. Dalam hal ini, ibu bapa serta pengajar perlu kreatif untuk mempelbagaikan akiviti pembelajaran untuk anak-anak mereka.

2. Kelonggaran Masa dan Tempat Belajar
Masa pembelajaran dan pengajaran lebih fleksibel kerana tidak terikat dengan rutin tertentu. Ibu bapa boleh memulakan proses pengajaran dan pembelajaran mengikut kesesuaian anak-anak, berbeza dengan sekolah harian yang mempunyai jadual yang telah ditetapkan.
Selain itu, mereka juga berpeluang untuk belajar dalam persekitaran yang berbeza setiap hari. Kelebihan ini membolehkan ibu bapa mengajar mengikut kesediaan anak-anak tanpa perlu dipaksa selagi ianya berjalan mengikut kurikulum kebangsaan.

3. Penumpuan Minat Mengikut Personaliti
Ibu bapa yang lebih rapat dan mengenali anak mereka boleh  memfokuskan pendidikan anak-anak mengikut minat dan personaliti masing-masing. Dengan merancang aktiviti bersesuaian, mereka akan menjadi lebih bersemangat lalu dapat mengembangkan lagi potensi diri mereka.
Kaedah ini dapat dimanfaatkan oleh anak-anak yang pasif dan tidak mahu terlibat dalam aktiviti di kelas walaupun diberi galakan oleh guru-guru. Kanak-kanak kelainan upaya atau berpenyakit kronik juga tidak ketinggalan menyerlahkan bakat mereka.

4. Terhindar dari Gejala Sosial
Pelajar yang bersekolah di sekolah harian lebih terdedah dengan gejala sosial berbanding mereka yang bersekolah di rumah. Di rumah, mereka hanya dikelilingi oleh kaum keluarga dan kumpulan kecil yang terdiri daripada rakan terdekat. Ibu bapa juga lebih mudah  mengawasi pergerakan dan aktiviti anak-anak di rumah berbanding mereka yang bersekolah di sekolah harian.

5. Hubungan Keluarga Lebih Akrab
Sesetengah keluarga tidak mempunyai waktu harian yang rutin. Ada ibu bapa yang selalu ke luar negara buat beberapa tempoh tertentu dan cuti mereka pula bukan waktu cuti sekolah. Jika begini, bagaimana interaksi antara keluarga dapat berlaku?
Dengan pilihan home schooling, keluarga dapat menyelaraskan jadual mereka supaya ahli keluarga dapat berkumpul dan meluangkan masa berkualiti.

6. Modul Bebas
Ibu bapa bebas mencari dan menggunakan pendekatan dan modul yang bersesuaian dengan keupayaan anak mereka asalkan mengikut objektif kurikulum yang ditetapkan oleh Kementerian Pendidikan. Pelbagai aktiviti luar seperti lawatan juga dapat dijalankan dengan lebih kerap kerana kurangnya prosedur serta risiko keselamatan.
Terdapat bermacam-macam idea modul yang sesuai boleh didapati di internet ketika ini. Walaubagaimanapun, ibu bapa perlu bijak dalam memilih modul untuk digunakan supaya matlamat pembelajaran tercapai.

7. Kos Pendidikan Yang Fleksibel
Selalu ibu bapa bertanya adakah home schooling memerlukan kos yang mahal? Untuk pengetahuan semua kos untuk home schooling  bergantung kepada kemampuan ibu bapa itu sendiri.
Ibu bapa adalah guru yang akan mengaturkan semua aktiviti dalam pembelajaran dan pengajaran, maka setiap kos aktiviti itu boleh di kawal mengikut kemampuan masing-masing. Gunakan bahan bantu mengajar yang terdapat disekeliling  anda untuk menjimatkan kos.
Foto Kredit: ahsnews.net
Alternatif Praktikal Sesuai Dengan Gaya Hidup
Sekolah harian atau home schooling, kedua-duanya mempunyai objektif yang sama iaitu mendidik individu dari segi intelek, emosi dan jasmani. Walaupun bukan pilihan utama, home schooling menyediakan alternatif yang praktikal untuk ibu bapa. Setiap pemilihan sama ada sekolah harian atau sekolah di rumah semuanya adalah hak individu masing-masing.


7 Khasiat Telur Rebus Untuk Diet & Berapa Biji Boleh Dimakan Setiap Hari

Memang banyak khasiat telur rebus dan di Malaysia, telur merupakan makanan kegemaran ramai yang enak dan mudah didapati.
Ia boleh dikatakan sebagai pelengkap kepada nasi lemak, laksa, bihun sup, mee rebus dan sebagainya.

Tapi mungkin ramai yang tertanya-tanya, berapa biji telur yang boleh dimakan setiap hari?
Adakah merbahaya jika terlebih makan telur?

Jom kita ketahui lebih lanjut tentang khasiat telur rebus, kelebihannya berbanding telur goreng dan berapa had maksimum yang boleh dimakan setiap hari.

Kandungan Nutrien Dalam Telur Rebus
Walaupun banyak nutrien yang didapati pada telur, ia merupakan makanan yang rendah kalori.
Telur rebus hanya mempunyai 77 kalori, 5 gram lemak dan karbohidrat dalam jumlah yang sangat kecil.
Ia juga merupakan sumber protein tanpa lemak yang sangat baik, sekitar 6 gram untuk sebiji telur.
Telur mengandungi pelbagai asid amino dan ini bermakna ia adalah sumber protein lengkap. Telur rebus turut menawarkan pelbagai nutrien penting, termasuk vitamin D, zink, kalsium dan semua vitamin B.
Ia adalah sumber riboflavin (vitamin B2) dan vitamin B12 yang sangat baik. Sebilangan besar nutrien telur terdapat secara eksklusif di kuning telur, sedangkan putih telur merupakan sumber protein.
Berikut disenaraikan khasiat telur rebus yang patut kita tahu.

Khasiat Telur Rebus Dalam Diet Seharian
1. Sumber Protein Berkualiti Tinggi
Protein sangat penting untuk kesihatan kita, termasuklah untuk membina otot dan tulang dan menghasilkan hormon dan enzim.
Telur menyediakan kira-kira 6 gram protein berkualiti tinggi. Sebenarnya, telur adalah salah satu sumber protein terbaik yang boleh di makan.
Ini disebabkan sifat proteinnya yang lengkap – telur mengandungi kesemua sembilan asid amino penting.
Jadi tak hairanlah mengapa pengamal diet mengambil telur rebus sebagai sajian protein utama mereka.
Baca juga: Mudah Dapat, Murah & Bagus Untuk Diet. Ini 10 Khasiat Epal Hijau Dan Perbezaannya Dengan Epal Merah

2. Rebus vs Goreng
Telur rebus adalah pilihan yang terbaik untuk  diet kerana cara penyediaannya yang dimasak tanpa mentega
atau minyak tambahan.
Sebaliknya, telur goreng memerlukan mentega atau minyak tambahan, yang menyumbang kalori dan lemak tambahan.
Sebagai contoh, satu telur rebus besar mempunyai 77 kalori dan 5.3 gram lemak, berbanding 90 kalori dan 7 gram lemak dalam satu telur goreng.

3. Tidak Meningkatkan Risiko Penyakit Jantung
Selama bertahun-tahun, telur mendapat reputasi kurang menyenangkan kerana kandungan kolesterolnya yang tinggi.
Secara faktanya, sebiji telur mengandungi sekitar 212 mg kolesterol.
Walau bagaimanapun, penyelidikan baru-baru ini menunjukkan bahawa kolesterol makanan mempunyai pengaruh yang sangat kecil terhadap kolesterol darah dan tidak meningkatkan risiko penyakit jantung.
Sebaliknya, pengambilan telur boleh meningkatkan kolesterol ‘baik’ iaitu HDL.
Baca juga: 15 Cara Turunkan Darah Tinggi Secara Semulajadi & Dibuktikan Oleh Kajian

4. Mengurangkan Risiko Kecacatan Tiub Saraf Pada Janin
Kolin adalah nutrien penting untuk banyak proses kritikal dalam badan kita, di mana ia dapat mendorong perkembangan otak janin dan ingatan, serta fungsi kognitif pada orang dewasa yang lebih tua.
Tubuh kita boleh menghasilkan sejumlah kolin dengan sendirinya, tetapi tidak dalam jumlah yang banyak.
Kolin sangat penting untuk mengekalkan sistem saraf yang sihat, kerana ia membantu menghasilkan asetilkolin, neurotransmitter yang terlibat dalam memori dan pembelajaran.
Kolin juga penting bagi wanita hamil, kerana tahap kolin yang mencukupi dapat mengurangkan risiko kecacatan tiub saraf pada janin.
Foto Kredit: neoreviews.aappublications.org
5. Baik Untuk Kesihatan Mata
Lutein dan zeaxanthin adalah dua antioksidan yang terkenal dengan peranannya dalam kesihatan mata.
Kedua-dua komponen ini memerangi radikal bebas yang disebabkan oleh oksigen yang boleh terkumpul di mata.
Menurut Healthline.com, lutein dan zeaxanthin terbukti memperlambat pembentukan katarak dan melindungi daripada degenerasi makula (macular) yang berkaitan dengan usia.
Kerana sifat lemak kuning telur, badan kita boleh menyerap lutein dan zeaxanthin dengan baik.
www.naukrinama.com
6. Mengenyangkan & Dapat Membantu Menurunkan Berat Badan
Telur sangat mengenyangkan dan membantu anda menurunkan berat badan kerana ia tergolong antara makanan berprotein tinggi.
Telur mendapat markah yang tinggi pada skala yang disebut ‘indeks kenyang’, yang mengukur kemampuan makanan untuk menyebabkan perasaan kenyang dan mengurangkan pengambilan kalori.
Dalam satu kajian yang melibatkan 30 wanita yang berlebihan berat badan, makan telur untuk sarapan pagi meningkatkan perasaan kenyang dan membuat mereka secara automatik makan lebih sedikit kalori untuk 36 jam berikutnya.

7. Berapa Biji Telur Boleh Dimakan Setiap Hari?
Ada orang yang mengamalkan diet telur rebus dan mengambil hingga 4-6 biji telur sehari.
Ada juga kanak-kanak yang sangat suka telur dan makan telur rebus dengan banyak setiap hari.
Jadi, berapa banyak sebenarnya telur yang boleh dimakan setiap hari?
Menurut Dr Joseph Tan menerusi Hello Doktor, memakan sebiji telur dalam sehari merupakan salah satu daripada pelan pemakanan yang sihat kerana ia tidak memberikan kesan yang signifikan terhadap peningkatan risiko penyakit jantung bagi mereka yang dikategorikan sebagai individu sihat.
Menurut Dr Abd Rahim Nor, makan 2-3 telur sehari adalah selamat untk orang ramai yang sihat tanpa penyakit.
Tapi bagi yang ada sakit jantung, kolesterol dan diabetes, ia boleh meningkatkan risiko penyakit jantung koronori. Jadi, JANGAN makan lebih daripada 1 biji telur sehari.
Kata kuncinya adalah bersederhana.
Paling penting- jika anda mempunyai penyakit kronik – SILA PATUHI ARAHAN DOKTOR ANDA. Doktor anda lebih tahu masalah kesihatan anda berbanding orang lain.

Pelbagaikan Jenis Makanan
Tak kiralah sama ada kita sedang berdiet atau tidak, penting untuk kita mempelbagaikan jenis makanan daripada setiap kumpulan makanan.
Tiada satu jenis makanan yang dapat membekalkan semua jenis nutrien yang tubuh kita perlukan.
Pemakanan sihat yang pelbagai dan seimbang ini amat penting dalam menjaga tahap kesihatan kita terutamanya semasa negara dilanda wabak COVID-19 ini.
Bukan hanya bergantung kepada sesuatu jenis makanan yang dikatakan boleh mencegah COVID-19 semata-mata yang belum tentu terbukti secara saintifik kesahihannya.
Hidangkan buah dan sayur sayuran pebagai warna, sumber protein seperti ayam, telur, ikan (yang dimasak sempurna) serta kekacang seperti tempeh dan sumber karbohidrat seperti nasi, mi atau roti.
Setiap jenis kumpulan ini mempunyai khasiatnya yang tersendiri untuk keperluan badan kita.
Jadi, bersederhanalah dalam pengambilan apa saja makanan ok!


7 Kompleks Beli-Belah ‘Breastfeed Friendly’ Di Sekitar Lembah Klang

“Susahlah setiap kali datang shopping mall susah nak jumpa nursing room…”
Ini merupakan antara dilema yang sering dialami oleh ibu-ibu yang breastfeed dan mempunyai anak yang masih kecil. Puas berjalan dalam kompleks membeli-belah tetapi tak jumpa ruangan khas untuk si ibu dan anak. Oleh itu, kami senaraikan antara lokasi membeli-belah sekitar Lembah Klang yang menyediakan kemudahan baby room yang selesa.

1.Paradigm Mall

Terletak berdekatan dengan tandas wanita di level LG. Lokasi yang berdekatan adalah dengan Tesco. Di sini anda akan dapat lihat dekorasi bilik nursing berwarna merah jambu!

2. The Curve Kids Area

Lokasinya adalah bersebelahan butik Mothercare tetapi baby room ini mungkin akan agak penuh ketika hujung minggu. Anda juga boleh ke lokasi kedua iaitu di belakang restoran TGIF dimana lebih banyak tempat menunggu khususnya untuk si ayah.
3. One Utama Shopping Centre

Lokasinya mudah sahaja kerana berada di dalam kawasan tandas. Jika anda mendapati bahagian ini sudah dipenuhi orang, anda juga boleh ke lokasi di bawah untuk ruang nursing yang lebih selesa.
a) Aeon Level 2 – Children’s dept (cubicle with power source)
b) Isetan Level 2- Children’s dept (cubicle with no power source)
c) Parkson Level 1 – Children’s dept (cubicle with power source)- New Wing
4. IKEA Ikano Power Centre

Salah satu mall yang menyediakan ruang nursing yang paling comel adalah di IKEA IPC. Bukan itu sahaja, ramai juga yang mengatakan bahawa ruang yang disediakan sangat selesa.
5. Jaya One

Nursing room ni Jaya One turut menyediakan kemudahan kepada si ayah yang menunggu si ibu menukar lampin atau breastfeeding. Ruangnya juga luas dan selesa.
6. Atria Shopping Mall

Ini merupakan antara lokasi baharu yang menyediakan kemudahan untuk ibu menyusu dan menukar lampin. Kalau tengok dari segi dekorasinya adalah berkonsepkan ala-ala Jepun.
7. Empire Shopping Gallery, Subang

Mungkin bukan yang terbaik tetapi buat anda yang berkunjung ke mall ini, mereka turut menyediakan kemudahan baby room yang selesa. Anda juga boleh menukar lampin dan menyusu di kawasan yang yang terletak di dalam kawasan tandas.
Sumber : www.arisachow.com


7 Larangan Mendedahkan Keaiban Pasangan- Dr Ahmad Sanusi

Baru-baru ini kecoh di laman media sosial tentang berlakunya isu kecurangan antara satu pasangan suami isteri yang mendapat pelbagai reaksi warganet. Ada yang bersetuju dan ada juga yang tidak bersetuju dengan tindakan yang diambil apabila memaparkan secara terang-terangan kesalahan pasangan tersebut.
Memang sakit hati dibuatnya namun, seringkali kita terlupa bahawa Rasulullah SAW mencela pasanga suami isteri yang membuka aib sesama sendiri. Berikut merupakan larangan mendedahkan keaiban pasangan yang dikongsikan oleh Dr. Ahmad Sanusi.

Baca juga: Wanita Menyesal Rampas Suami Orang, Disangka Kaya Rupanya Semua Harta Isteri Pertama
7 Larangan Mendedahkan Keaiban Pasangan

1. Perselisihan dalam rumah tangga pasti akan berlaku. Namun, setiap pasangan hendaklah menjaga hubungan baik sesama mereka. Rasulullah mencela pasangan yang mendedahkan keaiban pasangannya.

2. Namun, sekiranya pasangan telah melakukan kesalahan, dosa dan maksiat, maka sekiranya boleh diselesaikan dengan baik, selesaikan dengan cara yang baik. Sekiranya tidak, mahkamah adalah tempat penyelesaian terbaik. Pendedahan di media sosial bukanlah jalannya.
3. Dalam al-Quran, Allah memberikan perumpamaan bahawa suami dan isteri itu adalah ibarat pakaian yang saling menutup keaiban mereka, saling melindungi sesama mereka, dan memelihara dari disakiti. Firman Allah:
هُنَّ لِبَاسٌ لَّكُمْ وَأَنتُمْ لِبَاسٌ لَّهُنَّ
“Isteri-isteri kamu itu adalah seumpama pakaian bagi kamu dan kamu pula sebagai pakaian bagi mereka.” (Surah al-Baqarah: 187)
4. Menurut al-Raghib al-Asfahani, perumpamaan bahawa suami isteri itu seperti pakaian adalah kerana mereka seharusnya saling menutup keaiban dan saling memelihara air muka masing-masing. Kata beliau:
جعل اللباس كناية عن الزوج لكونه ستراً لنفسه ولزوجه أن يظهر منهما سوء
“Dijadikan pakaian itu sebagai satu perumpamaan di dalam al-Quran bagi seorang suami adalah kerana suami akan menjadi pelindung buat dirinya dan isterinya daripada terdedahnya keburukan mereka berdua.”

5. Ini adalah sebuah pengajaran yang penting dalam era dunia hari ini di mana ada pasangan yang saling mendedahkan aib sesama mereka. Malah dalam sebuah hadis, Rasulullah mencela lelaki yang mendedahkan rahsia sulit pasangan mereka. Sabda Rasulullah:
إِنَّ مِنْ أَشَرِّ النَّاسِ عِنْدَ اللَّهِ مَنْزِلَةً يَوْمَ الْقِيَامَةِ الرَّجُلَ يُفْضِي إِلَى امْرَأَتِهِ وَتُفْضِي إِلَيْهِ ثُمَّ يَنْشُرُ سِرَّهَا
“Sesungguhnya di antara seburuk-buruk manusia di sisi Allah pada hari kiamat ialah seorang lelaki yang bersama dengan isterinya dan isterinya bersama dengannya (melakukan hubungan intim), kemudian dia mendedahkan rahsia isterinya.” (HR Muslim)
6. Dalam sebuah insiden yang lain, seorang wanita pernah datang dan mendedahkan kepada Rasulullah bahawa dia telah berzina. Rasulullah meminta wanita tersebut pulang dan memikirkan kembali pendedahan tersebut. Ini kerana, Allah masih membuka ruang taubat untuk kembali kepadaNya.
7. Namun sekiranya kesalahan tersebut telah sabit, maka selesaikanlah dengan pihak berautoriti seperti mana yang digariskan dalam syariat Islam. Janganlah dijadikan budaya bahawa setiap kesalahan atau kesilapan suami atau isteri itu dipamerkan dalam media sosial.
Semoga Allah membimbing kita.
Sumber: Dr. Ahmad Sanusi Azmi


7 Lokasi Menarik Untuk Habiskan Hujung Minggu Bersama Keluarga. Di Sekitar KL Je!

Dah hujung minggu ni, nak buat aktiviti apa bersama keluarga? Takkan nak duduk rumah tengok televisyen sahaja kan, mestilah kena ada aktiviti barulah tak bosan. Haa, buat anda yang tak tahu nak pergi mana untuk menghabiskan cuti hujung minggu, kami senaraikan 7 tempat yang anda boleh kunjungi. Tak payah pergi jauh-jauh, untuk anda yang ada di sekitar Kuala lumpur dan Selangor, banyak tempat menarik yang anda boleh lawati. Buat anda yang berada di luar Kuala Lumpur pun boleh saja datang jika berkelapangan ya!
www.tripadvisor.com

1. District 21
www.district21.com.my
Siapa yang tak pernah dengar District 21 ni kan? Terletak di salah sebuah pusat membeli -belah paling popular di Malaysia iaitu IOI Mall, Putrajaya, pasti akan menarik minat bagi anda yang gemarkan aktiviti lasak. Antara aktiviti-aktiviti yang boleh anda cuba bersama anak-anak adalah seperti Sky Trail, The Maze, Power Station untuk mencuba wall climbing, Roller Glider untuk merasai pengalaman ber’flying fox’, Go Pedal untuk bermain go kart, Pump Track untuk bermain basikal, skuter ataupun skateboard, Free Fall, Low Ropes dan akhir sekali Tubby Ride. Bukan anda sahaja boleh cuba tapi anak-anak pun mesti suka!

Lokasi :District 21, AT 6, Level 1, IOI City Mall, Lebuh IRC, IOI Resort City, 62502 Putrajaya

Waktu beroperasi : Isnin – Jumaat (12.00pm – 8.00pm) | Sabtu, Ahad, Cuti Umum,Cuti Sekolah (10.00am – 8.00pm)
Harga kemasukan : Isnin – Jumaat RM58/pax | Sabtu, Ahad, Cuti Umum,Cuti Sekolah RM75/pax
2. Taman Burung Kuala Lumpur
http://suriatravel2u.com/
Bagi anda yang bukan penggemar kepada aktiviti lasak pula, memang sesuai sangatlah untuk membawa seisi keluarga berkunjung ke Taman Burung Kuala Lumpur. Di sini, anda dapat melihat sangkar habitat burung-burung yang eksotik dari seluruh pelusuk dunia. Taman burung ini juga dibahagikan kepada empat Zon yang menempatkan spesis burung yang berbeza. Jadi, kalau anda nak beriadah sambil memberi ilmu kepada anak-anak, taman burung inilah tempatnya!
Lokasi : KL Bird Park, 920, Jalan Cenderawasih, 50480 Kuala Lumpur
Waktu Operasi: Setiap Hari (9.00am – 6.00pm)
Harga Tiket: Dewasa Warganegara: RM27, Pelancong: RM50 | Kanak-kanak (3-11 Tahun) Warganegara: RM13, Pelancong: RM41
3. Aquaria KLCC
commons.wikimedia.org
Aquaria KLCC pasti menjanjikan pengalaman yang hebat buat anda sekeluarga! Menempatkan lebih daripada 150 spesis hidupan laut, yang menjadi tarikan utama di akuarium ini adalah ikan jerung, ular laut, kuda laut dan lain-lain lagi. Tambah pula anak-anak sedang berada di sekolah, memang sangat sesuai lah Aquaria KLCC ini dikunjungi supaya mereka mendapat ilmu untuk diceritakan kepada rakan-rakan di sekolah. Selain daripada melihat hidupan-hidupan laut ini, anda juga boleh menyertai program Diving with Sharks yang mana sekiranya anda memiliki lesen menyelam anda boleh mendekati jerung ini di dalam air, kalau tak ada lesen pun anda masih boleh menyertai program Cage Rage di mana anda akan dimasukkan di dalam sangkar yang akan diselamkan di dalam air. Menarik kan!
Lokasi : Kuala Lumpur Convention Centre, Kuala Lumpur City, 50088 Kuala Lumpur
Waktu operasi : Setiap Hari (10.00am – 8.00pm)
Harga kemasukan : Dewasa MyKAD: RM49, Biasa: RM69 | Kanak-kanak MyKID: RM39, Biasa: RM59 | Warga Emas MyKAD: RM39, Biasa: RM49
4. Taman Rama-Rama Kuala Lumpur
kuala-lumpur.attractionsinmalaysia.com
Percaya atau tidak, Taman Rama-Rama Kuala Lumpur merupakan taman rama-rama terbesar di dunia! Mempunyai sebanyak lebih 6000 jenis rama-rama disekitar tumbuhan eksotik ini, pasti akan menarik minat si kecil untuk datang melihat haiwan yang comel dan cantik ini. Bukan itu sahaja, haiwan lain seperti ikan koi, unggas dan serangga eksotik juga turut ditempatkan di sini. Anda juga boleh melawat muzium yang mengumpulkan pelbagai koleksi rama-rama yang jarang kita dapat lihat. Barulah bersantai sambil belajar kan?
Lokasi : Kuala Lumpur Butterfly Park, Jalan Cenderasari, Taman Botani Perdana, Kuala Lumpur 50480
Waktu operasi: Setiap Hari (9.00am – 6.00pm)
Harga kemasukan : Dewasa Warganegara: RM12, Pelancong: RM25 | Kanak-kanak Warganegara: RM7, Pelancong: RM14 ; Kamera RM5
5. Kuala Lumpur Upside Down
http://speciality-weekendtreat.blogspot.my/
Kalau anda tidak pernah berkunjung ke rumah terbalik ini, anda patut masukkan dalam senarai tempat wajib dikunjungi bersama keluarga! Hal ini kerana, rumah terbalik di Kuala Lumpur ini merupakan rumah terbalik tertinggi di Malaysia. Kalau anda nak tahu, semua barang dalam rumah ini terbalik tau dan bila anda masuk pun badan anda pun akan terbalik juga! Pastinya, kunjungan ke rumah terbalik ini akan menerbitkan keseronokan anak-anak menghabiskan cuti hujung minggu.
Lokasi : Off, Jalan P Ramlee & Jalan Puncak, 50250 Kuala Lumpur (KL Tower)
Waktu operasi : Setiap Hari (9.00am – 7.00pm)
Harga kemasukan : Dewasa RM15 | Kanak-kanak RM10
6. Blok Space
http://www.maisinggah.com/
Buat ibubapa yang memang ‘kaki shopping’ tapi dalam masa yang sama risaukan keselamatan anak-anak ketika membeli-belah? Anda boleh bawa anak ke Blok Space yang terletak di dalam pusat membeli-belah juga. Mempunyai 5 cawangan di sekitar Kuala Lumpur dan Petaling Jaya, Blok Space ini merupakan tempat yang paling sesuai untuk merangsang minda anak-anak. Dilengkapi dengan kelengkapan permainan lego, anak-anak juga dapat berinteraksi dengan kanak-kanak lain dan jumpa kawan baharu! Barulah anda aman sikit nak membeli-belah kerana keselamatan anak pun terjamin.
Lokasi : Terdapat 5 cawangan di sekitar KL dan Petaling Jaya iaitu: IPC Shopping Centre Damansara, The School Jaya One, Main Place USJ 21, Empire Shopping Galery, 1 Mont Kiara.
Waktu operasi: Bergantung kepada cawangan BlockSpace
Harga kemasukan : RM18
7. Skybox KL Tower
http://www.skyscrapercity.com/
Selain District 21, tempat lain yang sesuai untuk anda seisi keluarga yang sukakan aktiviti yang menaikkan adrenalin, Skybox KL Tower adalah tempatnya! Bayangkan sahaja apabila anda berdiri atas kaca dalam ketinggian Menara Kuala Lumpur ini? Memang gayat lah jawabnya. Tak payah pergi jauh-jauh ke Melaka dan Pulau Pinang lagi untuk merasai pengalaman sebegini, kerana Skybox KL Tower pun tak kurang hebatnya! Memang lokasi menarik untuk bergambar.
Lokasi : Jalan P Ramlee, 50250 Kuala Lumpur, Wilayah Persekutuan Kuala Lumpur, Malaysia.
Waktu operasi: 9:00 am – 10:00 pm.
Harga kemasukan :
http://www.jomjalan.com.my/
Apa lagi tunggu? Jom kita beriadah bersama keluarga!
giphy.com


7 Lokasi ‘Panas’ Nasi Kandar Di Pulau Pinang Yang Anda Kena Try!

Bila sebut sahaja nasi kandar mesti kita sudah sinonim dengan negeri Pulau Pinang. Bukan itu sahaja, apabila bercakap mengenai nasi kandar kita sudah terbayang akan keenakan kari dan masakan rempah ratus yang dapat memikat selera sesiapa sahaja. Buat anda yang berada di negeri Pulau Pinang atau yang bakal berkunjung ke sana, inilah 7 senarai lokasi nasi kandar yang paling top anda kena pergi. Rugi kalau tak cuba!
1. Deen Maju

Terletak di Jalan Gurdwara, nasi kandar Deen Maju ini sudah menjadi buah mulut orang ramai. Bagi anda yang berada di Pulau Pinang atau di luar kawasan yang tidak pernah cuba nasi kandar di sini, pastikan datang awal sebab orang dah mula beratur panjang sebelum kedai buka lagi!

2. Nasi Kandar Imigresen

Nasi Kandar Imigresen yang tertelak di Jalan Pasar ini juga turut menjadi pilihan utama bagi warga pulau mutiara ini. Tertelak di Lorong Pasar, jangan lupa untuk campurkan kuah lauk untuk rasa yang lebih kaw!

3. Nasi Beratur

Nasi Kandar Beratur yang terletak di Jalan Masjid Kapitan Keling juga pernah viral suatu ketika dahulu kerana betapa panjangnya orang beratur semata-mata untuk merasai keenakan nasi kandar. Pastikan datang awal supaya lebih cepat boleh menjamu selera.

4. Nasi Kandar Hameediyah

Sudah lama bertapak di Pulau Pinang sebagai salah satu nasi kandar paling lama beroperasi, Nasi Kandar Hameediyah di Lebuh Campbell ini pastinya menjadi tumpuan para pelancong dalam dan luar negara.

5. Nasi Kandar Mohamed Rafee

Mungkin tidak ramai yang mengetahui tetapi Nasi Kandar Mohamed Raffee di Pulau Tikus ini sering menjadi ‘kegilaan’ orang ramai untuk makanan ‘supper’. Kalau datang pukul 10 malam ke atas memang akan full house.

6. Line Clear

Menjadi antara yang popular bukan sahaja di Pulau Pinang, malah menjadi perhatian buat anda yang berada di luar Pulau Pinang juga. Nasi Kandar Line Clear di Jalan Penang ini juga pernah berada di tangga ke-9 Best Food Street in The World tau!

7. Nasi Kandar Kampung Melayu

Jangan lupa juga untuk singgah ke Nasi Kandar Kampung Melayu untuk merasai keenakan nasi kandar yang asli! Katanya memang mengamalkan resipi turun temurun dari Sri Lanka.

*Terliur dah tengok!


Tak Perlu Berlapar, 7 Makanan Ini Dapat Turunkan Berat Badan Dengan Cepat

“Musim perayaan macam ini, susah betul nak kawal makan. Ada saja makanan yang sedap-sedap, undangan ‘open house’ sana sini. Takkan nak pergi dan tengok saja makanan tu. Apa jenis makanan menurunkan berat badan ya?”
Walaupun baru lepas berpuasa selama sebulan, memang susah nak kekalkan momentum diet apabila dihidangkan pelbagai makanan yang istimewa di bulan perayaan.
Rugilah sebab masa berpuasa tempoh hari dapat juga kurangkan berat badan walaupun 1-2 kilogram. Masuk hari raya, musnah semua rancangan diet!

Jadi, apa kata anda banyakkan makan 7 makanan menurunkan berat badan ini. Makan banyak pun takkan rasa bersalah, kerana ia tidak menambahkan kalori mahupun saiz pinggang anda. Malah, membantu untuk mengembalikan bentuk badan yang unggul. Mesti cuba tau!
Foto Kredit: watchfit.com

7 Makanan Menurunkan Berat Badan Dengan Cepat. Ada Bukti Saintifik!
Berikut adalah 7 makanan menurunkan berat badan dengan cepat.

1. Telur
Eh, ingatkan telur ini sering dikaitkan dengan kandungan kolesterol yang tinggi?
Sebuah kajian yang telah dijalankan ke atas 60 wanita yang obes membuktikan memakan telur untuk sarapan pagi lebih cepat mengurangkan berat badan berbanding roti bagel.
Bukan itu saja, saintis menemui bahawa hampir kesemua nutrien yang diperlukan oleh badan sudahpun terdapat dalam kuning telur.
Menurut penemuan baru tersebut, ia sama sekali menyingkirkan segala mitos yang mendakwa telur sebagai punca darah tinggi atau kegemukan.
Foto Kredit: merci-mama.com
2. Sup
Apa saja jenis makanan yang mengandungi kandungan air tinggi, seperti sup, dapat mengurangkan pengambilan kalori berlebihan.
Saintis mendapati bahawa apa saja makanan yang dijadikan sup akan menjadikan makanan tersebut lebih cepat mengenyangkan. Hasilnya, kita akan makan dalam kuantiti yang kurang berbanding makanan biasa.
Foto Kredit: romancingthestoveblog.wordpress.com
3. Avokado
Buah avokado adalah sejenis buah yang sangat unik.
Mana tidaknya, buah ini memiliki begitu banyak kandungan ‘lemak sihat’ seperti yang ditemukan dalam minyak zaitun.
Ini menjadikan buah avokado sebagai pelengkap terbaik dalam salad yang dapat mempercepatkan proses penurunan berat badan.

4. Cuka epal
Pengambilan 15-30ml cuka epal atau ‘apple cider vinegar’ setiap hari membantu menurunkan sekurang-kurangnya 1.2-1.7 kg berat badan dalam masa 12 minggu.
Selain itu, cuka epal ini membantu menurunkan paras gula dalam badan, lalu menjadikan anda lebih sihat dalam jangka masa panjang.
Selain menambah ke dalam makanan atau salad, cara paling mudah mengambilnya adalah dengan mencampurkan cuka epal ini ke dalam air kosong untuk diminum.
Foto Kredit: popsugar.com.au
5. Cili
Berita baik untuk anda yang gemarkan makanan pedas!
Cili didapati mengandungi capsaicin yang dapat mengawal selera serta meningkatkan proses pembakaran lemak.
Buktinya, capsaicin juga menjadi salah satu ramuan dalam makanan menurunkan berat badan seperti suplemen diet.

6. Yogurt asli
Yogurt selalu dikaitkan dengan kesihatan perut. Namun, tahukah anda apa kaitannya dengan menurunkan berat badan?
Apabila perut anda sihat, ia dapat melindungi tubuh anda daripada merembeskan hormon leptin yang dipercayai menyebabkan obesiti.
Sebab itulah anda digalakkan memakan yogurt bagi yang sedang diet. Anda juga boleh menggantikan santan dalam masakan dengan yogurt sebagai alternatif yang lebih sihat.
Tapi, pastikan anda memilih yogurt kurang lemak atau kurang manis ya!

7. Buah-buahan dan sayuran
Seperti yang kita tahu, semua jenis sayuran dan buah-buahan dapat membantu melawaskan sekaligus menjadi agen nyahtoksin yang baik untuk badan.
Dalam banyak-banyak sayuran dan buah-buahan, beberapa jenis yang telah dibuktikan secara saintifik adalah sayuran berdaun hijau, sayuran jenis kubis, buah oren, limau nipis, dan juga ‘grape fruit’.
Salah satu cara paling ‘simple’ untuk anda diet adalah dengan memerah limau nipis pada makanan anda seperti nasi berlauk atau mi goreng.
Selain itu, buatlah jus, ‘smoothies’, salad, tambahkan dalam masakan, atau makan begitu saja. Memang sedap kan?

Banyakkan minum air kosong!
Selain makanan menurunkan berat badan di atas, jangan lupa amalkan meminum air kosong yang mencukupi setiap hari.
Ternyata, sebuah kajian di Tokyo mendapati saiz pinggang mereka yang mengamalkan pengambilan air kosong yang secukupnya adalah lebih kecil serta BMI yang lebih rendah.
Oleh itu, amalkan pengambilan makanan di atas sama ada secara berasingan mahupun dicampur dengan beberapa lagi makanan kegemaran anda. Berkesan!


7 Makanan Tinggi Zat Besi, Jangan Beri Anak Teh & Kopi Kalau Tak Nak Zat Besi ‘Hilang’!

Sumber pemakanan yang diberikan pada anak perlulah mengandungi khasiat yang baik seperti zat besi. Zat besi merupakan elemen yang penting dalam pembentukan sel darah merah. Jika tiada sel darah merah dalam badan, penyakit anemia iaitu kekurangan darah merah boleh terjadi.
Kandungan kafein dalam minuman seperti teh dan kopi dapat menyekat zat besi daripada diserap oleh tubuh badan. Oleh itu, mari kenali sumber makanan yang mempunyai khasiat zat besi.

Baca juga: Ketahui Punca Kenapa Anak Mudah Menipu Dengan Ibu Bapa, Hal Serius Ni!
7 MAKANAN TINGGI ZAT BESI, JANGAN BERI ANAK TEH & KOPI KALAU TAK NAK ZAT BESI ‘HILANG’!

Pastikan anak-anak kita cukup Zat Besi. Anak yang tak cukup Zat Besi boleh mengakibatkan pelbagai masalah pada mereka.

ANTARA MASALAH AKAN TERJADI PADA ANAK:

Kurang selera makan
Masalah tumpuan
Kerap penat dan muka pucat
Craving kat benda-benda pelik
Tumbesaran terganggu
Masalah tingkah laku
Perkembangan otak terjejas

Ini saya kongsikan antara makanan yang tinggi kandungan Zat Besi. Pastikan kita ambil juga makanan yang kaya dengan VITAMIN C. Supaya Zat Besi dapat diserap dengan baik.
Saya sedar perkara ni selepas Doktor mengesahkan anak saya kurang Zat Besi 3 tahun sudah. Sedangkan, banyak makanan bersumberkan zat besi saya dah ambil.
Rupanya, ada kesilapan saya dah buat. Saya kerap beri anak minum teh. Teh itulah punca Zat Besi tak dapat diserqp oleh badan.
Jadi mak ayah yang budiman. Take note ni ya! Elakkan minuman bikarbonat, kopi dan teh dalam diet anak. Selain tak sihat, ia boleh jadi punca badan anak tak cukup zat besi.
SUMBER MAKANAN YANG MEMPUNYAI ZAT BESI:
1. IKAN BILIS

1/2 cawan ada 2.6 mg Zat Besi

2. KERANG

10 biji 2 mg Zat Besi.

3. BAYAM

1/2 cawan 3.1 mg.

4. TAUHU

1/2 cawan 3.4 mg.

5. BROKOLI

1/2 cawan 3.1 mg.

6. DAGING MERAH

1/2 cawan 2.7 mg.

7. IKAN CENCARU

1 ekor 2.8 mg.8.

JANGAN BERI ANAK MINUM AIR KOPI ATAU TEH!

Say no to coffee and tea to your child. Dia flush out air dalam badan dan zat-zat penting jugak. Minum sorok-sorok dari anak.

Ini air baby spinach. Saya selalu kisar dengan buah-buahan macam pisang, epal, mangga, avocado dan sebagainya.
Tiada rasa sayur langsung beb! Wajib try!
Sumber: Facebook Wawa Shauqi


7 Makanan Yang Tidak Sesuai Untuk Diberikan Kepada Bayi Anda.. Wajib Tahu!

Bila sudah tak ada idea untuk pemakanan anak-anak, kadang-kadang para ibu boleh tersalah informasi dan keliru untuk memilih makanan yang betul untuk anak. Mana tidaknya, ada sesetengah orang cakap ini boleh, ada yang cakap ini tak boleh, sampai kita pun tak tahu yang mana satu makanan yang tidak perlu diberi kepada anak yang masih bayi.
Oleh itu, kami senaraikan 7 makanan yang patut dihindari dari diet pemakanan bayi supaya anda lebih tahu dan bersiap sedia!

1. Telur putih
http://ko-te.com/
Telur putih sudah semestinya mempunyai khasiat protein yang sangat tinggi. Tetapi, walaupun kandungan proteinnya tinggi, jangan sampai tersalah beri kepada anak pula. Pengambilan telur putih adalah tidak sesuai untuk anak-anak yang berusia bawah satu tahun. Hal ini kerana, bakteria yang terkandung dalam telur putih mungkin akan menyebabkan ketidakselesaan perut dalam kalangan anak-anak.

2. ‘Peanut butter’
http://www.cheatsheet.com/

Apabila kita sebut ‘peanut butter’ mesti sangat menyelerakan bukan? ‘Peanut butter’ atau mentega kekacang ini mempunyai khasiat potassium, protein dan fiber yang tinggi. Boleh untuk jadikan sebagai penambah rasa ketika anak mahu makan roti, tetapi tidak boleh diberikan selalu. Hal ini kerana, mentega kekacang agak manis dan ini akan merosakkan gigi anak-anak. Jadi, jangan terlalu mengikut kehendak anak ya!
3. Sayur mentah
http://drhyman.com/
Sudah semestinya, sayur-sayuran adalah sangat penting untuk membekalkan nutrisi yang secukupnya untuk tubuh badan. Tetapi, hindari sayur-sayuran mentah kepada anak-anak yang masih kecil khususnya bayi. Contohnya, lobak merah yang mentah boleh menyebabkan bayi tercekik. Anda mesti tidak mahu perkara sedemikian berlaku bukan? Seeeloknya, masak terlebih dahulu supaya anak mendapat pemakanan yang lebih bersih dan anak pun lebih seronok.
4. Ikan atau Makanan Laut
http://www.foxnews.com/
Ikan adalah sumber protein yang terbaik untuk kita. Tetapi, apa yang sesuai untuk orang dewasa tidak semestinya sesuai untuk  bayi. Jadi, jauhkan pemakanan anak dari makanan laut yang bercengkerang dan makanan laut yang boleh menyebabkan alergik kulit kepada anak. Hal ini kerana, makanan laut mempunyai kandungan merkuri yang tinggi dan boleh membahayakan bagi bayi anda.
5. Madu
http://www.wdsxploit.com/
Madu adalah pemanis semulajadi yang telah diamalkan sejak berkurun lagi. Ternyata, khasiatnya memang banyak sekali! Tetapi, para ibu perlu tahu bahawa madu adalah tidak sesuai untuk bayi. Jadi jangan tersalah informasi kerana madu boleh menyebabkan infeksi kepada bayi anda.
6. Jus buah-buahan
http://www.healthydietbase.com/
Rasa yang sedap sudah semestinya menjadi penarik untuk para ibu memberikan jus buah-buahan kepada anak kecil bukan? Awas, kerana tidak semua anak kecil boleh minum jus buah-buahan ini. Terutama sekali, jus buah yang dijual di pasaran kerana khuatir mempunyai bahan pengawet yang tinggi. Dapatkan nasihat dari pakar dahulu sama ada anak anda sesuai atau tidak untuk minum jus buah-buahan atau untuk dijadikan sebagai diet seharian.
7. Susu lembu
http://www.nextavenue.org/
Susu, tidak kira susu ibu, susu formula atau susu lembu memang mempunyai khasiat yang tidak dapat dinafikan lagi. Tetapi anda perlu tahu bahawa untuk bayi yang berusia satu tahun kebawah, sangat tidak sesuai untuk minum susu lembu atau ‘whole milk’. Hal ini kerana, bayi berusia sebegini masih minum susu badan dari ibu. Jadi, jangan tersalah informasi okay!


7 Menu ‘Rare’ Untuk Open House Ini Mesti Akan Buat Para Tetamu Tak Nak Balik

“Aku nak masak apa la untuk open house ni. Nanti sama pula menu dengan rumah lain, nak yang rare sikit…”
Dah 5 buah rumah terbuka kita pergi sempena menyambut Syawal, semua masak menu yang sama. Tuan rumah pun dah tak ada idea juadah unik apa yang boleh dimasak untuk dihidangkan kepada para tetamu. Jika anda mahukan juadah rumah terbuka and alain dari yang lain, jom kita cuba 7 jenis idea menu menarik ini.

1. Pulut kuning

Mana ada orang buat pulut kuning masa open house? Boleh sebenarnya kalau anda mahukan kelainan daripada asyik masak menu yang sama sahaja. Apabila anda menyediakan juadah rare seperti pulut kuning dimakan bersama ikan masin goreng, rasanya orang yang datang ke rumah anda pun akan melompat kegembiraan tengok juadah tersebut.

2. Sup tulang

Sup tulang mungkin mudah untuk didapati semasa bulan Ramadan sebagai juadah berbuka puasa. Namun, jarang untuk kita mendapati juadah sup tulang ketika open house kan? Untuk anda yang mempunyai bajet yang lebih besar sempena jamuan hari raya, boleh cuba hidangkan sup tulang ini bersama bihun atau nasi putih. Mesti sedap!
3. Roti canai

“Roti canai boleh dapat dekat restoran mamak saja”… Apa salahnya kalau kita sediakan menu roti canai sempena open house Hari Raya. Juadah yang sukar didapati ketika musim perayaan ini pastinya dapat membangkitkan selera tetamu yang hadir di rumah anda. Maklumlah, dah puas makan ketupat nak juga merasa makan makanan lain kan?
4. Nasi minyak

Nasi minyak juga merupakan juadah yang jarang didapati ketika musim perayaan. Orang cakap nasi minyak hanya sesuai untuk dihidangkan ketika kenduri-kendara sahaja. Namun, juadah nasi minyak yang boleh digandingkan dengan ayam masak merah dan acar buah ini pastinya akan menambat selera para tetamu yang hadir.
5. Nasi kerabu

Jika anda inginkan menu open house yang luar biasa, anda boleh hidangkan nasi kerabu buat tetamu yang hadir. Memang agak rumit untuk sediakan nasi kerabu tetapi menu ini pasti akan menggembirakan hati para tetamu. Tambah pula bagi tetamu yang jarang makan nasi kerabu, masa inilah untuk anda tunjukkan ‘skill’ memasak.
6. Char koey teow

Mungkin juadah ini sudah menjadi kebiasaan bagi anda yang berada di utara tanah air tetapi bagi anda yang berada di sebelah selatan pastinya akan menanggap juadah ini agak ‘rare’. Tidak terlalu berat dan terlalu kenyang, char koey teow boleh dijadikan menu untuk open house anda.
7. Laksa siam

Asyik masak laksa biasa sahaja apa kata untuk open house kali ini, anda masak pula laksa siam. Berbeza dari segi tekstur dan rasanya, laksa siam ini lebih lemak dan pekat berbanding laksa biasa. Pastinya tetamu yang hadir ke rumah akan menyukai juadah unik yang anda sediakan ini.


Menurut portal MyHealth, umur akil baligh bagi lelaki dan perempuan adalah antara 9-16 tahun. Zaman kita dahulu, mungkin tak ramai ibu bapa yang bercakap apa-apa tentang kali pertama kita datang bulan. Malah, topik ini dianggap ‘taboo’ dan tak sepatutnya dibincangkan. Nanti dah besar, pandai-pandailah faham sendiri.
Namun pada zaman ini, anak remaja kita terdedah dengan terlalu banyak sumber maklumat yang mampu mengujakan dan tidak kurang pula yang memesongkan.

Sebagai ibu bapa, saat anak mencapai usia remaja adalah saat yang penting untuk anda menjadi lebih peka terhadap keperluan emosi dan mental mereka. Oleh itu, adalah terbaik jika kita menjadi sumber pertama agar anak-anak tahu membezakan antara fakta dengan ‘auta’.
7 Perkara Ibu Mesti ‘Alert’ Bila Anak Perempuan Pertama Kali Datang Haid
Walaupun ada yang berasa kekok, pastikan ibu mengambil berat dan dilengkapkan dengan perkara asas tentang perubahan biologi serta emosi yang berlaku pada tubuh anak remaja anda.

1. Atasi Ketakutan / Rasa Malu
Pertama sekali, kaitkan perubahan tubuh mereka sebagai sesuatu yang normal bagi peringkat usia tersebut.

Bersedia mendengar dan membimbing anak dalam hal-hal kesihatan reproduktif dan seksualiti. Ramai ibu bapa sendiri yang masih tidak tahu dan malu untuk membincangkan isu ini.
Untuk mengelakkan topik yang dapat membuat anak berasa malu atau janggal, mulakan perbincangan sebagai sebuah proses biologi yang ringkas. Contohnya, “Dalam usia kakak ni, biasanya akan berlaku perubahan pada tubuh. Kakak ada perasan tak apa-apa yang membuatkan awak rasa tak selesa?”
Foto Kredit: gorgeousgirl.com
2. Kepentingan Menjaga Kebersihan
Seterusnya, pergi pula kepada topik penjagaan kebersihan diri. Contohnya:

Berapa lama haid akan keluar?
Bagaimana hendak mengahadapinya?
Bagaimana hendak memakai tuala wanita?
Jika datang tiba-tiba di sekolah, bagaimana?
Apa yang perlu dihindarkan semasa datang haid?

Selain itu, bincangkan juga tentang hal berkaitan seperti pemakaian baju dalam, deodorant, pencukur, dan sebagainya. Apabila datang bulan, rutin kebersihan diri menjadi bertambah penting.
Semua ini tidak seharusnya dilihat sebagai sesuatu yang memalukan. Bahkan, ia menunjukkan sisi praktikal yang dapat difahami oleh si anak. Walaupun nampak remeh, tidak semua anak perempuan remaja mengetahui bahawa semua penjagaan ini tidak seharusnya diambil ringan demi kesihatan mereka.
Foto Kredit: ovguide.com
3. Sediakan Barang Keperluan
Jika sebelum ini anda selalu keluar ‘shopping’ bersama sekeluarga, ambil sedikit masa untuk keluar berdua sahaja dan pergi mendapatkan barangan peribadi wanita. Jika selama ini anak perempuan anda hanya dibesarkan oleh ayah, cuba dapatkan seseorang untuk menemani mereka seperti ibu saudara, sepupu, atau rakan yang anda percayai.
Dengan cara ini, lebih mudah untuk anda menerangkan kepada anak perempuan anda tentang keperluan barangan tertentu yang digunakan sendiri oleh wanita seperti yang disebutkan di atas.
http://www.livestrong.com/
4. Perubahan Emosi & Persoalan Dalam Fikiran
Selain perubahan fizikal, perubahan emosi juga akan dilalui oleh anak remaja. Mereka ini kadangkala boleh berfikiran matang, tapi ada saatnya bersikap keanak-anakan. Dalam tempoh peralihan ini, pasti ada ibu bapa yang keliru sama ada patut berinteraksi dengan mereka seperti dewasa mahupun kanak-kanak.
Ini kerana, dalam usia ini mereka memerlukan seseorang untuk menjawab pelbagai persoalan dan mendengar luahan mereka, bukannya seseorang yang menghukum mereka. Apabila anak gadis berasa selesa berkongsi cerita dengan ibu bapa, kepercayaan akan terbina dan mereka akan lebih mudah mendapatkan sumber maklumat yang betul daripada ibu bapa berbanding rakan-rakan atau sumber internet yang tidak diketahuinya asalnya.
Foto Kredit: verywell.com
5. Batasan Pergaulan & Aurat
Apabila anak mula memasuki alam akil baligh, peranan ibu lebih mencabar dalam menjaga batasan pergaulan mereka serta memelihara keselamatan dan maruah diri. Dalam tempoh ini, ramai anak perempuan mula tertarik dengan rakan lelaki mereka atau ada yang semakin obses dengan artis lelaki. Semua ini adalah normal.
Ajarkan anak memakai pakaian yang sopan, menutup aurat, dan tidak terlalu terdedah. Fahamkan mereka akan kepentingannya untuk berbuat demikian.
Walaubagaimanapun, ibu bapa juga harus cuba berfikiran terbuka dan menerima bahawa usia remaja adalah usia untuk mereka mencuba sesuatu yang baru. Oleh itu, jangan terlalu ekstrem dan mendadak dalam menetapkan peraturan mahupun fesyen yang disukai oleh anak.
http://www.gogirlmagz.com/
6. Menjelaskan Cara Mandi Wajib
Sebagai agama yang syumul, Islam juga mengajarkan cara mandi wajib atau mandi hadas setelah seseorang suci daripada haid. Ajarkan kepada anak remaja anda dengan cara yang jelas melalui buku agama bergambar untuk menjadi rujukan semula pada masa akan datang.
Di samping itu, lengkapkan pengetahuan anak tentang perkara-perkara yang boleh atau tidak boleh dilakukan ketika haid. Kami pernah menyiarkan sebuah artikel yang boleh menjadi panduan anda iaitu 10 Amalan Ketika Haid & Nifas Agar Hati Tak Rasa ‘Kosong’.
Foto Kredit: patdolanplumbing.com
7. Peka Dengan Teknologi
Ibu bapa zaman kini juga tak boleh ketinggalan dan perlu peka dengan perkembangan teknologi terkini yang menguasai dunia. Tak salah untuk anda belajar serba-sedikit menggunakan aplikasi seperti facebook, twitter dan sebagainya agar dapat memantau aktiviti anak remaja anda di laman sosial.
Banyak kes yang mengejutkan apabila personaliti anak remaja berubah 360 darjah walaupun di hadapan ibu bapa mereka kelihatan innocent dan mendengar cakap. Kadangkala anak remaja suka berahsia dan lebih selesa berkongsi dengan rakan atau di laman sosial.
Foto Kredit: shutterstock.com
Zaman Remaja Zaman Yang Mencabar
Imbas semula ketika anda kali pertama datang haid. Apa bentuk sokongan yang anda perlukan? Bagi kebanyakan gadis remaja, kedatangan haid kali pertama bukanlah suatu pengalaman yang begitu menggembirakan. Oleh itu, ilmu dan persediaan yang mencukupi oleh ibu bapa boleh membantu mengurangkan reaksi negatif seperti rasa takut dan terkejut terhadap pengalaman ini.
Dalam pada itu, pendekatan sebagai sahabat atau rakan kepada anak adalah paling sesuai pada peringkat anak remaja. Jadilah pendengar yang baik kepada anak gadis dengan mendengar luahan hatinya. Paling penting, kena banyak sabar dan cuba elakkan berleter, memarahi dan menyoal siasat dengan keterlaluan.
Mudah-mudahan pendedahan ini dapat mendekatkan hubungan dengan anak remaja anda dan membantu mereka lebih bersedia menghadapi fasa yang penuh mencabar.


Bukannya ‘Demand’ Pun, Ini 5 ‘Me Time’ Yang Isteri Anda Paling Perlukan

Dalam sebuah laporan Daily Mail menunjukkan bahawa seorang ibu hanya mempunyai 17 minit sehari untuk diluangkan bagi kepentingan diri sendiri. Tak hairanlah survei juga mendapati isteri lebih cepat stres berbanding suami. Bukan nak berat sebelah, namun realitinya seorang isteri tak pernah berhenti dengan kerja rumah, kerja di pejabat, lepas tu pula nak menguruskan anak dan suami.
Ibu-ibu yang jadi surirumah lagilah jarang ada masa untuk diri sendiri. Dibuatnya anak kecil tak mahu berenggang, kadang-kadang sampai tengah memasak pun kena berhenti separuh jalan atau sambil dukung anak sekali.

Bila dah nampak ibu-ibu mula bertukar jadi ‘mommy monster’, itulah maknanya mereka perlukan sedikit masa untuk bersendiri. Kadang-kadang, bukannya mudah nak pergi bercuti, nak balik kampung, atau nak pergi berjumpa kawan-kawan. Selalunya benda yang kita rancang-rancang semua tak jadi. Lagipun, asal kita pakai baju elok atau seluar jeans saja mulalah anak-anak tanya nak ke mana.
Sebenarnya ada beberapa cara Encik Suami boleh bantu isteri untuk dapatkan ‘me time’ mereka di rumah saja. Walaupun simple, tapi ia cukup berharga.

5 Perkara Simple Ini Boleh Jadi ‘Me Time’ Yang Sangat Berharga Untuk Isteri
1. Tidur
Pertama sekali, faham-fahamlah bahawa isteri anda memang tak pernah dapat tidur yang cukup sejak bayi anda lahir ke muka bumi. Malam-malam bangun menyusukan, mengepam, tengok anak menangis, tukar lampin, dan sebagainya. Keadaan ini biasanya berterusan sampailah anak dah bercerai susu. Itupun kalau tak ada anak kecil yang seterusnya.

Jadi, kalau dapat masa beberapa minit untuk tidur tanpa gangguan dah tentulah isteri-isteri akan amat menghargainya. Tak kiralah ketika waktu hujung minggu atau hari-hari biasa. Sesekali dapat masuk tidur lebih awal sementara suami menguruskan anak-anak atau menghabiskan kerja-kerja rumah yang masih tersisa mesti seronok. Esok pun dapat bangun dengan lebih bertenaga!
Foto Kredit: www.ithacajournal.com/
2. Mandi
Bila dah jadi ibu ni, rasanya macam tak ingat bila kali terakhir kita betul-betul dapat mandi dengan tenang. Selalunya mandi sekadar cukup syarat saja, ala-ala ‘mandi kerbau’ macam tulah.
Mana taknya, sebaik kita melangkah ke dalam bilik air, ada saja suara-suara dan ketukan dari luar pintu. Ada yang tanya barang yang hilanglah, ada yang mengadu laparlah, ada tu sengaja nak dengar suara kita. Betul tak?
Bagi yang ada anak kecil, kita cuma boleh mandi bila dia tidur. Kadang-kadang tengah-tengah mandi tu, terdengar pula macam suara tangisan. Aduh, kita pun tergesa-gesa keluar pakai tuala dan keluar. Tapi bila tengok rupanya baby tengah sedap tidur…..
Foto Kredit: http://www.rd.com/
3. Makan
Kalau dulu, kitalah yang paling excited bila suami ajak makan di luar. Tapi itu dulu. Sekarang isteri mungkin lebih suka makan di rumah sebab lebih mudah mengawal keadaan.
Walaupun makan di rumah, bukan mudah nak dapat masa untuk menikmati makanan macam dulu lagi. Kadang-kadang isteri nak habiskan sepinggan nasi pun berjam-jam sebab berkejaran dengan anak. Ada masanya isteri cuma makan makanan lebihan anak-anak sebab tak mahu membazir.
Sesekali, cuba ‘tapau’kan isteri makanan yang sedap-sedap dan berilah sedikit masa untuk dia makan perlahan-lahan. Suami pula suapkanlah anak atau ajak mereka bermain di tempat lain sementara ibu habis makan. Taklah asyik tersedak saja nanti.
Foto Kredit: www.ratemds.com
4. Guna Handphone
Kadang-kadang isteri nak tengok handphone bukan sebab tak nak bersosial dengan suami atau anak-anak. Tapi isteri nak cari resepi, nak tengok ilham deko, dan tips-tips wanita gitu.
Beri isteri masa untuk call mak ayah atau adik-beradik lain. Sesekali berbual dengan ahli keluarga yang jauh dapat juga melepaskan rindu dan meredakan rasa letih.
Foto Kredit: canadianbusiness.com
5. Solat & Meditasi
Kadang-kadang bila isteri terlampau stres, mereka tak perlukan apa-apa pun, cuma nak luangkan masa lama sikit masa solat. Nak berzikir, berdoa, mengaji, dan sebagainya. Inilah punca kekuatan mereka. Doa mereka pun, untuk anak dan suami juga.
Sebenarnya ‘me time’ beginilah yang paling penting buat isteri anda. Mereka perlu masa dengan Pencipta mereka. Mereka mahu mengadukan masalah, mereka mahu mengucapkan syukur padaNya, sebab ketenangan hati yang sebenar hanya akan lahir dengan rahmatNya.
Foto Kredit : islamhouse.muslimthaipost.com
‘Pinjamkanlah’ Beberapa Minit Saja Buat Isteri
Bukannya susah sangat permintaan ‘me time’ seorang isteri, kan? Tak sampai sejam pun, isteri mesti akan rasa recharged dan dapat ‘berfungsi’ semula.
Ada suami yang baik hati akan galakkan isteri pergi bercuti atau keluar dengan kawan-kawan atau balik kampung. Tapi sebenarnya kalau dapat ‘me time’ begini pun dah cukup membantu. Walaupun banyak tugas di rumah, insha Allah akan tetap luas senyumnya dan hilang rasa kecamuknya. Cubalah!


7 Persediaan Ibu Bapa Perlu Buat Untuk Bawa Anak Kecil Travel Musim Sejuk

“Lagi 3 minggu nak fly.. apa preparation untuk si kecil ni..?”
Cuti sekolah dah nak dekat, para ibu dan ayah mesti tengah sibuk fikir pasal persediaan percutian nanti. Macam-macam nak kena prepare lagi-lagi yang baru first time nak bawa anak ke overseas. Ibu ini telah kongsi tips untuk bawa anak kecil melancong terutama ketika musim sejuk supaya anda boleh bercuti dengan senang hati.

“Alhamdulillah ramai yang tanya tips bawa anak kecil melancong ke luar negara terutama negara yang beriklim sejuk. Senang saja sebenarnya, parents kena banyak buat persediaan segala kemungkinan. Sakit,kejutan suhu,peralatan sesuai,baju sesuai dan stok ubat jika perlu.

1. Travel insurans.

Yang ni wajib kalau bawa warga emas,ibu mengandung, anak kecil dan individu yang selalu atau kerap kurang sihat. Tapi bagi yang sihat pun kena juga ambil sebab kita tidak tau masa akan datang atau di tempat kita pergi kan. Ada insurans serendah rm60 saja untuk bantu cover kita kalau ada kecemasan d luar negara. Contoh tiba2 sakit atau admit wad. Ni kamu tanya orang yang jual insurans, sis tak berapa pakar untuk Q&A.
2. Stok ubat.

Antibiotik kena sentiasa bawa. Tapi pastikan yang belum dibancuh supaya tahan lama. Ni boleh minta consult doktor bila perlu guna nanti (berdasarkan simptom,suhu dan lain-lain). Ubat-ubatan lain pun kena bawa contoh ubat demam, selesma batuk, lozenge untuk sakit tekak (sejuk pun boleh menyebabkan sakit tekak). Stok ubat dewasa dan kanak kanak kena bawa.
3. Baju yang sesuai.

Dulu pernah asal beli baju tebal saja konon tahan di cuaca sejuk. Rupanya ada material yang memang akan bertahan di cuaca sejuk, ada juga nampak saja tebal tapi still boleh masuk angin sejuk ke dalam lapisan baju. Jadi buat pilihan betul terutamnya bila nemilih baju anak. Thermal wear atau long john untuk kanak kanak pun banyak dijual di Uniqlo atau di shopee. Tapi kena buat perbandingan yang mana sesuai dengan suhu tempat yg kamu pegi nanti. Sarung tangan dan stokin juga perlu. Mask muka pun sebenarnya perlu sebab bila angin sejuk terkena muka,percayala macam mau patah batang hidung walaupun hidung ni tidak seberapa mancung.
4. Heat pad perlu ka tidak?

Bergantung sebenarnya. Ada keadaan yang heat pad boleh menampung panasnya tapi bila suhu sudah drop banyak, kebergantungan dengan heat pad semakin kurang. Tapi bawa saja untuk membantu panaskan badan jika perlu nanti.
5. Penghalang angin di stroller.

Yang ni ada dijual di kedai gadget baby atau di shoppe. Perlu dipasang di stroller anak(jika pakai stroller) untuk elak angin sejuk terkena anak. Lapisan kadang dalam bentuk plastik jernih atau bercorak. Bergantung dengan kesukaan kamu. Sesuai juga digunakan bila cuaca hujan, jadi anak tidak mudah basah dan kesejukkan di dalam stroller.
6. Thermos.

Bagi yang mempunyai anak yang masih menyusu botol dan mahu susu yang panas saja(macam aqeel,kalau susu sejuk dia takmau suda) jadi wajib lah bawa thermos panas jalan jalan. Bawa yang muat dalam beg dan senang di refill di mana mana. Kalau mau bancuh minuman panas pun boleh,sejuk babe diluar sampai haus pun masih mencari minuman panas. Rajin2 bawa 3in1 nanti masa bejalan,tinggal bancuh.

Emm apa lagi ya,sisku fikir-fikir dulu apa lagi yang boleh dikongsi. Oh ya.. VAKSIN.
7. Vaksin influenza ambil 2 minggu sebelum jalan.

Berdasarkan pengalaman bawa aqeel hari tu masa musim winter di Korea,alhamdulillah sampai bumi korea yang sejuk beku tu dia langsung tiada panas badan atau selesma. Beza dengan kanak kanak yg juga berasal dari Sabah(saya tiada tanya asal sebab anaknya merengek nangis) yang kami jumpa di taman tema Everland demam bila sampai korea. Bila saya tanya ada ambil vaksin influenza sebelum ni? Dia bagitau tidak sempat ambil. Jadi,parents boleh ambil ikhtibar dari pengalaman ni ya. Tapi ni pun bergantung ibu bapa juga,kalau yakin tidak perlu ambil vaksin tambahan tiada paksaan juga. Cuma saya suka mencegah dari sengsara stay di hotel masa bercuti .kan?
Rasanya point yang penting semua sudah ada. Happy holiday kamu yang akan datang 2 bulan lagi selamat merancang percutian ya..”
*Semoga bermanfaat semua! hehe 🙂
Sumber: Hanna Aqeel


7 Petanda Anda Mungkin Dah ‘Terkena’ Kanser Serviks – Pakar

Kanser serviks adalah kanser ketiga paling tinggi dihidapi wanita di negara ini membabitkan 12 peratus daripada semua kanser yang dihidapi wanita selepas kanser payudara dan usus besar. Ianya adalah sejenis kanser yang berkembang pada serviks wanita dan lazimnya tidak mempunyai gejala pada peringkat awal.
Kebanyakan wanita tidak mempunyai sebarang tanda atau gejala pada peringkat awal barah pangkal rahim. Gejala barah selalunya tidak dirasai oleh pesakit sehinggalah barah telah merebak ke tisu dan organ lain. Oleh yang demikian seorang doktor telah berkongsi di TikToknya @drnoordinofficial berkenaan dengan kanser serviks.

Baca juga: Patutlah Cepat Nampak Tua, Rupanya Ini 5 Risiko Selalu Tidur Lambat…
7 PETANDA ANDA MUNGKIN MEMPUNYAI KANSER SERVIKS

Wanita yang merokok, mempunyai pasangan seks yang berbeza, pernah mengalami STI (sexually transmitted disease), memiliki beberapa orang anak, menghidap HIV atau pernah melalui pemindahan organ adalah antara golongan yang berisiko untuk menghidap kanser serviks.

Oleh itu, penting untuk para wanita melakukan ujian saringan bagi kanser serviks supaya kanser boleh dikesan pada peringkat yang lebih awal.
Jika anda alami gejala serviks di bawah dalam jangka masa yang berpanjangan, anda perlu berjumpa doktor dalam kadar yang segera. Antara tanda-tanda yang mungkin anda menghidapi kanser serviks adalah apabila:
1. Pendarahan selepas bersetubuh

Ada banyak perkara yang boleh menyebabkan wanita alami pendarahan selepas melakukan hubungan seksual. Antaranya ialah:
– Jangkitan seperti chlamydia ataupun penyakit inflamasi pelvis (pelvic inflammatory disease)
– Vagina kering
– Luka pada kawasan vagina yang disebabkan oleh kelahiran, kekeringan ataupun geseran ketika melakukan hubungan seks
– Polips (ketumbuhan kecil) pada bahagian rahim wanita. Polips ini boleh bersifat kanser ataupun bukan kanser. Doktor juga boleh membuang ketumbuhan yang sebesar 1 – 2 sentimeter ini jika ia bukan kanser.
– Inflamasi pada bahagian permukaan serviks.
– Wanita yang mengalami simptom ini juga mungkin akan rasa sakit ketika melakukan hubungan seks disebabkan tumor yang membesar pada kawasan rahim.
Hampir 11% daripada wanita yang menghidap kanser serviks mengalami pendarahan selepas melakukan hubungan seksual.
2. Keluar cecair putih

Wanita yang menghidap kanser serviks akan mengalami masalah keputihan yang abnormal. Cecair yang keluar melalui vagina mungkin berwarna pucat, coklat atau berdarah. Cecair tersebut juga selalunya lebih cair daripada biasa.
Pastikan anda terus berjumpa doktor jika anda:
– Mengalami keputihan yang berwarna atau berbau pelik
– Keputihan lebih banyak daripada biasa
– Rasa gatal atau sakit pada kawasan vagina
– Sakit ketika buang air kecil
– Jangkitan pada bahagian alat sulit juga boleh menyebabkan perubahan pada warna, bau dan rasa keputihan yang anda alami. Sebagai wanita, keputihan adalah sesuatu yang normal. Cecair ini mengekalkan kebersihan dan kelembapan vagina.
3. Pendarahan selepas menopause

Salah satu tanda kanser serviks ialah pendarahan yang tidak normal pada kawasan vagina, lebih-lebih lagi pendarahan yang berlaku di antara dua haid. Pendarahan sebegini selalunya berlaku setelah kanser tersebut merebak ke kawasan tisu yang berdekatan.
4. Period tak stabil

Jika anda selalu mengalami pendarahan yang banyak ketika haid, masalah ini mungkin tidak akan merisaukan anda.
Namun, jika anda selalunya hanya datang haid selama 4 hingga 5 hari, namun secara tiba-tiba mengalami haid selama 9 hingga 10 hari, anda harus berjumpa doktor secepat mungkin untuk sesi konsultasi.
5. Sakit belakang

Pesakit kanser serviks juga mungkin mengalami simptom sakit belakang yang terasa sampai ke kaki. Sakit ini mungkin diakibatkan oleh tumor yang menekan bahagian kelenjar limfa ataupun saraf pesakit.
Walau bagaimanapun, sakit belakang merupakan sesuatu yang boleh berlaku kepada sesiapa sahaja. Jarang sakit belakang menandakan anda menghidap kanser. Namun, selalunya pesakit yang menghidap kanser akan mengalami kombinasi simptom ini bersama simptom yang lain.
6. Buang air besar berdarah

Simptom ini berlaku disebabkan oleh tumor pada kawasan buah pinggang, pundi kencing atau usus besar yang bertindak menekan atau menghalang saluran kencing dan tahi atau kedua-duanya.
7. Kencing pedih

Simptom ini juga merupakan gejala yang biasa dialami oleh pesakit yang telah sembuh daripada kanser serviks. Sebahagian daripada mereka mengalami masalah untuk membuang air kecil yang berlarutan setelah menerima rawatan.
Semoga info ini dapat membantu anda!
Video penuh:

 @drnoordinofficial
7 PETANDA KANSER CERVIX!                                #fyp #foryoupage #drnoordindarus
 ♬ Blade Runner 2049 – Synthwave Goose

Sumber: TikTok @drnoordinofficial


7 Petua Berkesan Buang Angin Dalam Badan

Masalah angin merupakan masalah yang sering kita alami. Biasanya berpunca daripada aspek pemakanan serta sistem penghadaman. Semua pasti pernah mengalami masalah ini tetapi bezanya adalah sama ada ia mudah keluar atau tidak dari badan.
Sesetengah orang mudah kentut, senang sendawa, tetapi ada juga yang mengalami masalah penghadaman sehingga menyusahkan untuk melepaskan angin baik dengan cara sendawa atau kentut.

Selalunya anda mengalami masalah angin dalam badan, pasti akan merasai simptom seperti perut kembung, badan lemah, terasa loya dan muntah. Perut kembung boleh berlaku disebabkan oleh angin yang disimpan di dalam usus disekat dan tidak berupaya untuk keluar.Aktiviti seharian para ibu bapa yang mengalami masalah angin ini pasti terganggu.
Kami kongsikan 7 mengikut petua hilangkan angin dalam badan yang boleh anda lakukan secara tradisional atau dengan senaman kerana angin dalam badan telah menjadi satu penyakit yang biasa dalam masyarakat.

7 Petua Buang Angin Dalam Badan
1. Makanan tambahan Vitamin C
Foto Kredit : philmaffetone.com

Vitamin C boleh buang angin dalam badan kerana Vitamin C boleh meningkatkan imuniti badan supaya ketahanan badan akan bertambah dan anda boleh merasa badan anda kembali dalam bentuk sihat.
Makanan tambahan adalah sangat penting untuk kesihatan diri terutamanya dari segi keseimbangan dalam ketahanan tubuh badan. Pelbagai jenis makanan tambahan yang mengandungi vitamin C yang kini dijual di pasaran.
Anda juga digalakkan mengambi makanan yang mempunyai kandungan vitamin C yang tinggi seperti buah-buahan dan sayur-sayuran.
2. Minuman halia
Foto Kredit : blog.doctoroz.com
Ini adalah petua buang anginyang paling mudah dan paling sering diamalkan oleh ramai orang. Tambahan pula minuman yang berasaskan halia kini sudah dipelbagaikan.
Tetapi jika anda suka minuman halia yang semulajadi, ia tidak menjadi masalah besar dan lebih berkesan untuk membuang angin dalam badan.
Minum air halia yang dicampur sedikit dengan lemon dan madu untuk membantu masalah penghadaman dan masalah angin banyak dalam badan.
3. Makan bawang putih
Foto Kredit : myvitamins.com
Kandungan bahan dalam bawang putih ini mampu mengusir angin dalam badan dengan cepat.
Kupas seulas bawang putih yang sederhana besarnya dan makan mentah-mentah. Badan akan menjadi hangat dan angin akan beransur keluar. Rasa mual dan pening akan berakhir
Ambil 5 ulas bawang putih dan bakar tetapi jangan sampai hangus. Kemudian, makanlah bawang tersebut. Hasilnya, angin dalam badan akan keluar secara perlahan-lahan.
3. Minum rebusan daun betik
Air rebusan daun betik boleh juga hilangkan angin dalam badan.
Caranya dengan rebus 4 hingga 5 helai daun betik dengan 1 liter air. Minum rebusan air dalam keadaan suam. Walaupun rasanya pahit, petua ini lebih mujarab.
4. Makan sup panas
Foto Kredit : youqueen.com
Inilah petua buang angin dalam badan yang sedap, iaitu dengan makan sup panas apabila kita mengalami masalah angin dalam badan. Kesan panas dalam badan ini boleh menghilangkan lesu yang berpunca daripada angin tersebut.
5. Kerok duit syiling
Pernah tak anda membuang angin dibadan dengan cara kerok duit syiling di bahagian badan?
Kebiasaannya badan dikerok menggunakan duit syiling licin supaya ia boleh membuka liang-liang kulit badan anda.
Petua ini dipercayai sejak sekian lama kerana boleh membuang angin dalam badan. Kerokan duit syiling ini boleh dilakukan untuk semua orang, kerana selain boleh hilangkan angin dalam badan, kerokan boleh sebagai cara melonggarkan otot dan urat yang tegang di badan.
Walaupun ramai mempertikaikan kesan kerokan seperti lubang liang kulit badan boleh membesar dan menambah teruk angin dalam badan, namun ramai yang telah merasai kerokan sebagai satu cara untuk buang angin dalam badan.
6. Bersenam
Foto Kredit : discountdigitalart.com
Ramai tidak tahu juga bahawa kadang-kadang orang mendapat angin dalam badan kerana jarang melakukan aktiviti atau pergerakan.  Bersenam adalah untuk mengeluarkan peluh dan menambah kelenturan otot-otot dalam badan supaya tidak terlalu tegang.
7. Relieving Wind Pose
Foto kredit : consult-smp.com
Ia merupakan satu pergerakan yoga yang dipercayai dapat menghilangkan angin dalam badan anda.
Caranya dengan terlentang dan kemudian tarik salah satu lutut ke arah dada dan pegang dengan kedua-dua tangan, tarik lutut perlahan-lahan untuk lebih dekat dan lebih dekat ke arah dada anda, pegang dan ulang dengan kaki lain.
Pergerakan ini boleh membantu melepaskan gas yang tersekat di perut anda supaya mudah untuk dapat dilepaskan. Selain itu, senaman ringkas ini juga boleh menghilangkan sakit belakang di bahagian pinggang.
Walaupun masalah angin ini kedengaran tidak serius, namun jika dibiarkan ia berlarutan, badan akan menjadi lemah dan mengganggu aktiviti seharian.
Justeru, amalkan makanan yang seimbang dan gaya hidup yang sihat untuk memastikan badan akan sentiasa cergas. Namun jika sakit ini berterusan, segeralah berjumpa dengan doktor untuk mendapatkan rawatan.


7 Pilihan Jenama Tepung Gandung Tanpa Bahan Pemutih Anda Boleh Beli Di Pasaran

Sepanjang proses Perintah Kawalan Pergerakan ini makin banyak pula resepi pencuci mulut seperti kuih dan kek yang dikongsi di laman media sosial. Maka, pastinya barangan seperti tepung menjadi antara list utama dalam senarai pembelian yang dikirim kepada suami. Namun, tahukah anda bahawa terdapat perbezaan jenis tepung antara yang ada bahan pemutih dan tiada bahan pemutih, iaitu tanpa benzoyl peroksida.
Bila dah ada bahan-bahan kimia sebegini, maka khasiat tepung itu sendiri pun berkurangan. Jadi, ini antara 7 pilihan jenama tepung tanpa bahan pemutih yang anda boleh dapatkan di pasaraya terdekat. Barulah selamat nak buat kek tu!

7 PILIHAN TEPUNG GANDUNG UNBLEACHED
Hi, musim PKP ni semua org rajin membaking, buat kueh-mueh, buat donut, roti canai bagai kan. So cuma nak share brand tepung gandum UNBLEACHED / TANPA BENZOYL PEROKSIDA / TANPA BAHAN PEMUTIH yang ada dipasaran which is saya pernah jumpa dan ada yang pernah pakai.
1) Jenama Fikri RM3.20 Village Grocer

2) Jenama Faiza RM3.40 Village Grocer

3) Cap Ros RM1.70 Speedmart

4) Bakers’ Choice RM2.10 Speedmart

5) SFM Tepung Gandum RM1.70 Kedai runcit

6) Bunga Cempaka RM2.30 Aeon Big

7) Lili RM2.10 Kedai runcit

Di pasaraya-pasaraya besar In sha Allah ada, cuma maybe harga berbeza. Kalau ada sesiapa yang guna selain brand ni, bolehlah share ya. Semoga posting ni berguna untuk semua. Terima kasih. Biasa guna skrg brand Faiza, Baker Choice dgn Cap Ros. Cap Sauh tak pandang dah.
Sumber : Yasmin Abdul Halim


7 Program Astro Ini Trending Di Media Sosial & Anda Wajib Tonton Supaya Tak Rasa Ketinggalan

Perintah Kawalan Pergerakan (PKP) yang dilaksanakan selama hampir 3 bulan bermula Mac yang lalu telah memberikan impak besar kepada kita semua. Kami yakin sepanjang 3 bulan tersebut anda mungkin terpaksa menonton rancangan kanak-kanak maklumlah anak-anak juga ada di rumah.
Memahami kerinduan rancangan yang memenuhi kehendak anda, Astro muncul dengan seleksi drama dan rancangan realiti yang anda tak boleh miss kerana menampilkan barisan artis yang hebat dan terkenal. Memang rasa ketinggalan kalau anda tak tahu tentang 7 rancangan Astro ni!

1. Jalan “Sesat” Ke Syurga

Astro Prima menampilkan drama dengan konsep berat yang berunsurkan keagamaan, Jalan “Sesat” Ke Syurga yang patut menjadi salah satu drama wajib tonton.

Dibarisi pelakon hebat seperti Aaron Aziz, Elizad Sharifuddin, Dato’ Jalaluddin Hasan dan Aleza Shadan, anda pasti akan terkesan dengan penceritaan yang membawa menampilkan percanggahan emosi dan prinsip keagamaan dan bagaimana setiap watak bergelut dengan diri masing-masing.
Drama arahan Suhaimi Zulkefli dan turut diberi sentuhan kreatif dari pengarah filem pecah panggung Osman Ali ini sarat dengan pengajaran yang pastinya memberikan impak kepada penonton.
Drama: Jalan “Sesat” ke Syurga
Saluran: Astro Prima & Astro GO
Tarikh Siaran: Sedang bersiaran (bermula 3 Ogos 2020)
2. Bidadari Kiriman Tuhan

Jika sebelum ini gandingan Mira Filzah dan Zul Ariffin berjaya menarik perhatian ramai menerusi filem Sangkar, kini mereka sekali lagi bergandingan menerusi drama Bidadari Kiriman Tuhan. Drama 25 episod ini menampilkan Mira membawa watak berganda sebagai pasangan kembar seiras, Manis dan Manja.
Manis hidup dalam keadaan normal seperti gadis biasa manakala Manja pula adalah lembam dan berperangai kebudak-budakan. Hubungan mereka sebagai adik-beradik tergugat apabila Manis mula menaruh hati kepada seorang guru sekolah rendah, Yusof lakonan Zul Ariffin.
Drama: Bidadari Kiriman Tuhan
Saluran: Astro Ria & Astro GO
Tarikh Siaran: Sedang bersiaran (bermula 25 Ogos 2020)
3. Perempuan Tanpa Dosa
Kredit: Uqasha Senrose
Ingat lagi gandingan mantap merpati dua sejoli ini dalam Setelah Terlafaznya Akad? Haa.. Kali ini, Kamal Adli dan Uqasha Senrose bakal bergandingan sekali lagi menerusi Perempuan Tanpa Dosa.
Mengisahkan Rizal (Kamal Adli) yang berkahwin dengan Lily (Uqasha Senrose) untuk menutup kisah disebalik kandungannya. Sebagai imbuhan, Rizal meminta sejumlah wang untuk membina hidup di kampung halaman. Namun, apa yang tak disangka apabila terbit rasa cinta kepada Lily dan cinta lama datang menagih kasih.
Siapakah pilihan Lily dan berjayakah Rizal memujuk Lily kembali ke pangkuannya? Anda kenalah saksikan sendiri drama ini kerana keserasian Uqasha Senrose dengan Kamal Adli pasti akan buat anda melekat di depan kaca televisyen.
Drama: Perempuan Tanpa Dosa
Saluran: Astro Ria & Astro GO
Tarikh Siaran: Bermula Oktober 2020
4. Aku, Bunga

Anda suka drama berkonsepkan indie? Astro First Eksklusif mempersembahkan Aku, Bunga yang menampilkan rapper berhijab, Noor Ayu Fatini atau lebih dikenali sebagai Bunga Isme sebagai heroin. Gandingannya bersama hero pujaan Malaya, Ben Amir menarik perhatian kerana ini merupakan gandingan segar dua personaliti yang hadir dari latar belakang yang berbeza.
Aku, Bunga mengisahkan kehidupan Bunga (Bunga Isme) yang menggemari muzik hip hop dan dia mempunyai impian untuk mengembangkan bakatnya dalam dunia seni. Dia disokong oleh sahabat baik dan juga jiran rapatnya, Kahoe (Naim Danial) yang kemudian memperkenalkannya dengan seorang peguam, Shaq (Ben Amir).
Apa hubungan antara mereka dan dapatkah Bunga mengembangkan bakat rapnya? Anda boleh saksikannya hanya di Astro First Eksklusif.
Drama: Aku, Bunga
Saluran: Astro First Eksklusif (saluran 480) & On Demand
Tarikh Siaran: 13 Ogos 2020
5. Big Stage 2020 Dominasi BBNU Norma Baharu

Jangan jadikan cabaran norma baharu sebagai alasan untuk anda sekeluarga tidak berhibur. Astro Ria kini kembali dengan hiburan sensasi Big Stage 2020 Dominasi BBNU Norma Baharu.
Musim ini menampilkan BUDAK BARU NAK UP (BBNU) yang berbakat besar serta penampilan juri dalam kalangan pengiat seni hiburan. Siapakah muka-muka baru yang bakal merebut takhta juara Big Stage? Anda kenalah saksikan sendiri hanya di Astro Ria.
Rancangan: Big Stage 2020 Dominasi BBNU Norma Baharu
Saluran: Astro Ria & Astro GO
Tarikh Siaran: Sedang bersiaran (bermula 16 Ogos 2020)
6. The Masked Singer Malaysia

Jika tadi drama, kini anda boleh dapatkan hiburan berganda melalui rancangan realiti di Astro. Apa yang pasti King Of Masked Singer rancangan realiti popular Korea Selatan kini ada versi Malaysia!
Anda sekeluarga pasti teruja nak meneka siapakah dalang di sebalik topeng yang bakal mencetus pelbagai kontroversi dan saksikan bagaimana nama-nama tersohor bakal mencetuskan kekeliruan dalam kalangan panel juri selebriti. Mesti havoc punyalah!
Rancangan: The Masked Singer Malaysia
Saluran: Astro Warna & Astro GO
Tarikh Siaran: 18 September 2020
7. Mikrofon Impian 2

Ramai terkesan dalam meniti PKP, banyak sumber pencarian terjejas dan ada yang kehilangan pekerjaan. Berharap dapat mengurangkan bebanan mereka yang memerlukan bantuan kewangan.
Mikrofon Impian 2 yang bakal bersiaran di Astro Prima akan membawa anda sekeluarga menyelami emosi peserta-peserta menerusi lagu dan suara yang terkesan dengan cabaran kehidupan. Program ini masih mengekalkan format asal yang diterbitkan khusus bagi membantu para peserta yang memerlukan bantuan kewangan untuk melunaskan bebanan hutang.
Jangan lupa saksikan bagaiman suara mampu membawa peserta keluar daripada kesusahan yang mereka hadapi.
Rancangan: Mikrofon Impian 2
Saluran: Astro Prima & Astro GO
Tarikh Siaran: Oktober 2020
Nikmati hiburan keluarga di Astro
Dengan pelbagai drama hebat yang mampu merenggut emosi dan rancangan realiti yang bernafas baru, anda sekeluarga pasti takkan ketinggalan jika mengikuti sajian rancangan yang dibawakan oleh Astro. Walaupun berbeza, Astro ada semuanya.
Malah, anda seisi keluarga boleh berhibur bersama-sama walaupun menonton siri atau program berbeza. Yelah, Astro GO kan ada dan percuma untuk semua pelanggan Astro! Satu keluarga boleh strim pelbagai rancangan tanpa henti pada empat peranti secara serentak.
Tunggu apa lagi, muat turun dan strim sekarang di Astro GO! Lepas ni dah tak payah nak berebut remote control kan? Selamat berhibur!


Pakar Sakit Puan Jelas 7 Punca Berlakunya Peranakan Jatuh Dalam Kalangan Wanita

“Tak elok angkat barang berat nanti peranakan jatuh…”
Seringkali kita mendengar pesanan orang tua bahawa wanita perlu mengelak dari mengangkat barangan berat supaya tidak akan mengalami situasi peranakan jatuh. Namun masih ramai dalam kalangan kita yang tidak mengambil berat mengenai isu ini kerana berpendapat bahawa ini hanyalah biasa.

Rahim jatuh atau dikenali sebagai prolaps boleh berlaku dalam pelbagai peringkat. Pada peringkat awal, rahim hanya jatuh sedikit daripada kedudukan biasa (yang ni memang ramai tak perasan), peringkat kedua apabila rahim jatuh sampai ke permukaan faraj (tahap ni akan ada rasa beberapa kesan sampingan dan tanda-tanda). Dan apabila masuk peringkat ketiga, keadaan yang sangat teruk iaitu apabila keseluruhan rahim terkeluar daripada saluran vagina dan permukaan. Ini dipanggil tombong.
APA ITU PERANAKAN JATUH?

APAKAH PELUANG BERLAKUNYA PERANAKAN JATUH?

Bukan sahaja ibu yang sering beranak sahaja yang selalu terkena peranakan jatuh malah yang masih belum beranak pun berpotensi untuk mengalami peranakan jatuh.

BERSALIN SECARA C-OPERATION BUKAN PENYELESAIAN

*Jangan lupa berhati-hati!
Sumber : Dr.Izzat


7 Punca ‘Pengaktifan’ Sel-Sel Kanser Di Dalam Badan. Nombor 5 Macam Tak Percaya

Kanser adalah salah satu penyakit yang menjadi ‘pembunuh secara senyap’ dalam kalangan masyarakat. Menurut Berita Harian, kanser berada di tangga ketiga selepas serangan jantung dan kemalangan, malah bilangan penghidap penyakit ini makin meningkat tahun demi tahun. Antara jenis penyakit kanser adalah, kanser payudara, kanser usus dan kanser otak. Apa yang membimbangkan adalah, masih ramai dalam kalangan kita yang tidak ambil berat soal pemakanan dan penjagaan badan yang menjadi punca kepada pengaktifan sel-sel kanser di dalam badan ini.
http://www.themalaymailonline.com/

Oleh itu, jom kita kenali dengan lebih mendalam, antara punca-punca yang dapat ‘mengaktifkan’ sel-sel kanser di dalam badan. Penting untuk kita elak dari semua yang tersenarai ini!
1. Makanan
http://www.rd.com/

Kenapa coach sangat tekankan kurangkan process food dan junk food.

* Process food ada banyak pengawet, perasa dan pewarna. Sama dengan sosej atau isi ketam yang dibakar dan dijual kepada kanak-kanak depan sekolah juga sangat berbahaya!.
*Air yang pelbagai warna dan perisa semata-mata juga bahaya. Biasakan diri untuk minum jus buah atau air kosong sahaja.
* Malah tolong haramkan penambah perasa digunakan di rumah anda. Ada kajian yang dibuat ke atas tikus, semua tikus yang diletak penambah perasa pada makanan mendapat kanser selepas lebih 6 bulan.
Apa guna kalau sedap sementara tapi keluarga kita menderita apabila ahli keluarga mendapat kanser. Malah plastic yang digunakan membungkus sup atau tomyam atau apa-apa masakan panas sudah pasti ada interaksi dengan plastik dan menyumbang pada kanser. Dan kalau kita perasan orang yang biasa makan di kedai lebih terdedah kepada penambah perasa dan lebih berisiko mendapat kanser. Untuk lebih selamat, banyakkan masak sendiri di rumah.
2. Keturunan
http://www.safebee.com/
Apabila keluarga kita ada kanser, kemungkinan untuk dapat kanser lebih tinggi mencecah 50% berbanding dengan orang yang tiada sejarah keluarga kanser. Keluarga yang ada sejarah kanser perlu lebih berhati-hati.
3. Environment
http://niceorg.org/
Kawasan industri atau kilang yang banyak merembeskan bahan kimia dan toksik juga antara faktor kanser. Ketika saya bertugas di HSNZ, doctor pakar ada bagitahu kebanyakan kanak-kanak mendapat kanser leukemia menetap di kawasan berdekatan kawasan industri seperti kawasan PAKA.
4. Penggunaan microwave
www.davidwolfe.com
Awas penggunaan microwave memang penyebab kanser!. Kalu kita lihat negara barat sedia maklum dengan isu ini dan itu antara sebab microwave jarang digunakan di sana malah diharamkan di beberapa negara. Radiasi dari microwave mengubah DNA makanan kepada bersifat carcinogenic terutama dalam makanan bersusu dan bijirin.
5. Kosmetik
http://www.vedicus.com/
Penggunaan kosmetik juga boleh menyebabkan kanser terutama kanser kulit. Kandungan seperti paraben dan mercury adalah toxic dan penyebab kanser.
6. Overweight
http://www.vedicus.com/
Orang yang obes mempunyai risiko yang lebih tinggi bukan sahaja mendapat penyakit darah tinggi, kencing manis malah juga mendapat kanser seperti kanser payudara, dan kanser usus. Ini antara sebab utama anda perlu turun berat badan dengan segera.
7.Faktor lain seperti stress, radiasi, asap rokok dan cahaya matahari juga menyumbang risiko kanser
http://www.vix.com/
Banyakkan? Itu sebabnya coach bagitahu sebenarnya semua orang boleh mendapat kanser! Macam mana nak kurangkan risiko kanser? Elakkan faktor kanser di atas. Amalkan pemakanan dan gaya hidup yang sihat. Tinggikan immune system badan. Makan makanan yang tinggi antioxidant seperti green tea juga sangat penting untuk mencegah kanser!
*Oleh itu, amat penting untuk kita amalkan gaya hidup yang sihat. Ingat, mencegah lebih baik dari mengubati!
Sumber : Najihah Che Seman


7 Punca Perut Selalu ‘Craving’ & Nak Makan. Korang Sebenarnya Tak Lapar Pun!

Pernah tak kadang-kadang, kita rasa macam nak makan itu, nak makan ini, padahal baru saja lepas makan kan? Anda kena tahu bukan saja orang mengandung boleh mengidam, orang yang tak mengandung pun boleh mengidam tau.Tetapi, sama ada kita sedar atau tidak, makanan yang kita idamkan tersebut sebenarnya memberi maksud kepada tahap kesihatan badan kita. Nak tahu apa? Jom kita baca!
1. Rasa lapar makanan masin?
http://www.fabvana.com/

Sebenarnya, anda hanya berasa dahaga. Bila banyak berpeluh dan mengalami dehidrasi, maka badan lebih memerlukan garam atau masin. Kita ni, bila rasa nak makan masin saja mesti cepat-cepat nak pergi beli makanan ringan kan? Sabar dulu, apa kata anda minum air kosong dengan secukupnya. Lepas 10 minit, mesti hilang rasa nak makan makanan masin tu. Tetapi, kalau perasaan nak makan makanan masin tu berlanjutan, ini bermakna anda sedang stress dan perlu mendapatkan rawatan dari doktor.
2. Rasa lapar makanan berkarbohidrat?
thehealthorange.com

Bagi rakyat Malaysia khususnya tekak melayu ni memang tak boleh lepas kalau sehari tak makan nasi kan? Tetapi makanan berkarbohidrat lain juga adalah seperti roti dan pasta. Jadi, kalau sesiapa yang tengah diet tu tapi tetap juga nak makan nasi, ini bermakna anda sudah ketagih. Ketagih di sini bermaksud, cara pemakanan anda setiap hari iaitu makan nasi sudah menjadi kebiasaan. Tambahan pula, bila kita tengah stress, lagilah kita akan rasa nak makan makanan yang berat macam ini.

3. Rasa nak makan keju?
http://time.com/
Sedapnya keju! Ramai orang menggemanri keju tetapi tidaklah sepanjang masa nak makan keju saja kan? Kalau secara tiba-tiba anda teringin nak makan makanan berkeju, ini adalah kerana anda stress! ‘Protein casein’ adalah apa yang terkandung dalam keju yang dapat menenangkan mood kita. Tanda-tanda lain kenapa kita teringin nak makan makanan berkeju juga adalah kerana badan kita kekurangan lemak.
4. Rasa nak makan coklat?
http://www.thetoc.gr/
Orang cakap selalu makan coklat ni pandai, betul ke? Kalau asyik rasa nak makan coklat sebenarnya kerana masalah hormon yang tidak seimbang. Terutamanya untuk kaum wanita waktu tengah datang haid tu, lagilah rasa nak makan coklat tu membuak-buak. Kalau dua atau tiga hari sebelum datang haid tu, kita asyik nak beli coklat saja kan,maknanya itulah tanda anda akan datang haid dalam masa yang terdekat.
5. Rasa nak makan daging?
http://www.sobeys.com/
Secara tiba-tiba rasa tergugat pula iman tengok burger keju, daging bakar, dan makanan lain yang berdaging kan? Jangan risau, kalau rasa nak makan daging ni, anda boleh saja makan ikut kehendak anda. Hal ini kerana, mengambil jumlah daging yang betul dapat meningkatkan kandungan iron dan vitamin B12 di dalam badan.
6. Rasa nak makan makanan berminyak?
www.splendidtable.org
Ini ramai yang suka. Semua orang suka kalau dapat makan kentang goreng, ayam goreng dan apa sahaja yang bergoreng sebab sedap! Kalau asyik rasa nak makan makanan berminyak saja, ini kerana anda mengalami masalah kekurangan Omega-3. Oleh itu, lakukan dengan cara ini, makan saja makanan berminyak itu tetapi bukan kentang goreng ya. Tukarkan kepada ikan seperti ikan salmon, supaya anda dapat kandungan khasiat yang seimbang.
7. Rasa nak makan makanan manis?
http://yaraan.com/
Makanan manis sudah diketahui ramai memang tidak bagus untuk kesihatan. Tetapi, untuk memulihkan mood kita yang stress dan tidak menentu, boleh saja makan makanan manis ni seperti aiskrim dan gula-gula. Tetapi, elok untuk kawal pengambilan makanan manis itu supaya tidak menjejaskan kesihatan. Kalau tak cukup, nak makan dalam kadar yang banyak, anda boleh guna alternatif yang lain iaitu mengambil buah-buahan.


7 Sebab Bayi Selalu Terjaga Pada Waktu Malam, Bukan Sebab Lapar Je Sebenarnya!

Baru saja nak terlena, dengar pula tangisan anak. Terus bergegas bangun untuk memerikasa keadaan mereka dan rupa-rupanya jam menunjukkan waktu 1 pagi. Kalau setiap malam keadaan yang sama berlarutan, pening kepala juga nak melayannya. Kadang-kadang, rasanya macam dah tak ada masalah sebelum menidurkan anak tu, tapi kenapa mereka selalu terjaga juga di tengah malam? Kalau nak tahu, ini 7 sebabnya bayi anda selalu terjaga pada waktu malam.
giphy.com

KENAPA BAYI SELALU TERJAGA WAKTU MALAM
1. Bila terlalu panas atau terlalu sejuk
www.babycenter.com
Apabila cuaca terlalu panas atau sejuk, bayi akan mudah rasa tidak selesa. Oleh itu, sebelum anak tidur, pastikan anak anda tidak memakai baju tidur yang terlalu tebal atau terlalu nipis. Jika anda tidak mengasingkan tempat tidur anda dan bayi, pastikan suhu bilik juga bersesuaian dengan bayi. Jadi, tak adalah anda perlu bangun lewat malam dan anak pun tak menangis.

2. Bila bunyi bising secara tiba-tiba
http://www.yourlittleprofessor.com/

Perkara biasa yang akan berlaku yang menyebabkan bayi terjaga dari tidur adalah bunyi bising. Bunyi motorsikal, bunyi tutup pintu yang kuat, malah jika anda bercakap terlalu kuat pun akan mengejutkan bayi dari tidur. Oleh itu, selepas menidurkan anak, pastikan pintu dan tingkap bilik ditutup untuk mengelak gangguan bunyi bising dari luar.
3. Ada perubahan kepada rutin bayi
http://www.medelabreastfeedingtips.ca/
Jika anda baru pulang dari melancong, ini menjadi salah satu punca bayi selalu bangun waktu malam. Tambahan pula jika melancong ke luar negara. Bukan sahaja kita yang akan terasa perubahan masa dan cuaca, malah anak-anak kecil lagi akan terasa. Ini yang menjadikan waktu tidur mereka tidak menentu dan kebarangkalian tinggi untuk mereka terjaga pada waktu malam. Jangan risau, mungkin selepas beberapa hari, rutin tidur mereka akan kembali seperti sediakala.
4. Jika anak baru mempelajari ‘development’ baharu
www.lamchame.com
Bila anak sudah mencapai satu umur, mereka akan mula mempelajari ‘developmental’ yang baharu. Antaranya adalah apabila mereka mula belajar merangkak, meniarap atau berjalan. Pada waktu malam sebegini lah anak-anak akan mula tunjuk ‘skill’ mereka. Jadi, jangan risau. Pantau anak mengikut waktu yang selalunya anak akan terjaga supaya tidak akan berlakunya insiden seperti anak jatuh dan sebagainya.
5. Kalau anak dah terbiasa tidur dengan botol atau puting
ph.theasianparent.com
Apabila anak sudah terbiasa tidur dengan botol susu atau puting, akan tiba masanya dua benda ini akan dijauhkan dari mereka ketika waktu tidur kan? Untuk permulaan, sebelum anak-anak terbiasa dengan situasi tiada botol susu atau puting ini, memang mereka akan kerap terjaga pada waktu malam. Botol susu atau puting ini boleh juga diibaratkan sebagai peneman atau penambah keselesaan bagi tidur mereka.
6. Kalau anak dah terbiasa tidur dalam keadaan ‘berhayun’
http://baby.qiuhuamc.com/
Ada anak-anak yang suka tidur atas katil dan ada juga yang memilih untuk tidur di dalam buaian. Oleh itu, proses untuk mengubah cara anak tidur akan menganbil masa juga untuk mereka terbiasa dengan situasi. Hal ini kerana, jika anak sudah terbiasa untuk tidur dalam keadaan ‘berhayun’ di dalam buaian, agak sukar untuk mereka terbiasa tidur dalam keadaan sebaliknya. Jadi, rutin untuk terjaga pada waktu malam itu akan menjadi kebiasaan buat sementara waktu.
7. Kalau anak tidak menyusu dengan secukupnya sebelum tidur
http://alray.ps/
Anak lapar menjadi punca biasa apabila anak selalu terjaga pada waktu malam. Bukan sahaja terjaga dari tidur, menangis pun ya juga sebab perut yang lapar. Oleh itu, pastikan anak menyusu dengan secukupnya sebelum tidur dan tidur anda pun tak terganggu oleh tangisan anak kan? Diet makanan yang sihat untuk bayi juga amat digalakkan supaya perut anak tidak meragam.
# Oleh itu, sebelum anak tidur tu, pastikan anda ‘check’ betul-betul ya!


7 Sebab Kenapa Ego Lelaki Setinggi Langit

Kalau sebut sahaja mengenai ego, pastinya individu yang seringkali terpalit dengan sikap ini adalah insan yang bergelar lelaki. Ego atau dari pengertiannya yang bermaksud keras kepala serta merasa diri sentiasa betul.
Ia adalah sangat sinonim dengan jantina lelaki.

Pastinya ada sebab mengapa mereka mempunyai ego setinggi langit bukan?
Foto Kredit: usefullink.info

Mengapa ego lelaki setinggi langit?
Dari pemerhatian, ada beberapa sebab mengapa lelaki mempertahankan ego mereka yang tinggi itu.

1) Lelaki sebagai pemimpin
Sejak dari zaman permulaan manusia lagi, lelaki diciptakan sebagai seorang pemimpin. Sifat pemimpin ini menjadikan mereka merasa berkuasa ke atas orang bawahannya yang dianggap lebih lemah. Oleh kerana keputusan berada di tangannya, mereka terdorong untuk menggunakan kuasa veto dan mengenepikan pandangan orang lain.
2) Tidak mahu jatuh maruah
Lelaki merasakan kalau mereka merendahkan ego, maruah mereka seolah-olah jatuh dan dipijak oleh wanita. Jadi, untuk mengelakkan perasan jatuh maruah tersebut, mereka bertindak mengangkat ego mereka setinggi langit dan merasa senang dengan keadaan tersebut.
3) Luaran yang ‘tough’
Sebenarnya lelaki juga diciptakan dengan hati dan perasaan yang lembut dan sensitif di dalam. Namun, manalah kelihatan ‘cool’ kalau mereka menunjukkan sifat tersebut, bukan?
Jadi untuk menutupinya, mereka menggunakan keperibadian luaran yang ego dan kasar.
4) Tidak mahu mengalah
Kalau diikutkan, sifat tidak mahu mengalah adalah satu sifat yang positif. Namun, ia juga mampu menjadikan ego seorang lelaki itu tinggi.
Apabila merasakan pandangan mereka selalu saja betul, mereka cenderung untuk menganggap seorang isteri atau wanita perlu mengikut kata-kata dan pandangan mereka sebagai ketua keluarga.
Foto Kredit: picphotos.net
5) Sifat kelelakian
Ego yang tinggi merupakan sifat semula jadi seorang lelaki sebenarnya. Kalau wanita itu diciptakan dengan emosi yang lemah dan goyah, tugas seorang lelakilah untuk mengeraskan dirinya dan melengkapi sesebuah perhubungan. Kalau dua-dua pihak mempunyai hati tisu, kucar-kacirlah semuanya!
6) Ingin dipatuhi
Lelaki mempamerkan ego mereka sebagai ‘warning’ kepada wanita bahawa mereka perlu dipatuhi. Mereka tidak mahu wanita memandang enteng kata-kata dan pandangan mereka. Justeru lelaki selalu menggunakan kuasa veto mereka di dalam perhubungan dan kelihatan egois.
7) Tidak boleh menerima kritikan/teguran
Kebanyakan lelaki juga tidak boleh menerima kritikan dan teguran, terutamanya daripada kaum hawa. Mereka merasakan diri sentiasa betul. Sifat keras kepala ini menjadikan ego lelaki itu lebih meninggi.

Foto Kredit: redbookmag.com
Ego Lelaki Itu Lumrah, Tapi Ia Boleh Dikawal
Sebenarnya, bukan semua ego lelaki ditunjukkan secara negatif. Ia juga berfungsi untuk melindungi keluarga dan wanita yang disayanginya. Walaupun tidak menunjukkan persetujuan, mereka mungkin akan membuat perubahan kecil terhadap kritikan atau nasihat yang diterima.
Yang perlu dielak ialah ego tidak bertempat dan berperangai macam anak kecil, walaupun terhadap perkara yang remeh. Lelaki yang matang mampu memikirkan hal yang relevan secara berhemah dan tenang.
Seelok-eloknya, harungilah perhubungan dengan berlandaskan hukum agama supaya kita dapat membuat keputusan yang ideal untuk rumah tangga bahagia.
Walau apa pun, tugas seorang isterilah untuk menangani dan melembutkan ego sang suami. Kalau mereka api, kitalah airnya bukan?